
VRIJEDNOST I ZNAČAJ LOGOROVANJA 

Školski praznici provedeni pod šatorima, u prirodi, sigurno su naj¬ 
ljepši praznici za svakog pionira. 

Iz tijesnih gradskih ulica i vreve prometa pioniri će radosno pohrliti 
na šumske travnjake i čistine, pod visoke jele i krošnjate hrastove. Tu 
će nesmetano, slobodni u kretanju, na suncu i zraku čeličiti svoje tijelo. 
Brinut će se sami o sebii, naučiti mnogo korisnih vještina i navika logor¬ 
skog života. Tu će naći nove drugove, sklopiti nova i čvrsta prijateljstva. 
Logorovanje će svakome biti okrepa, odmor i regeneracija organizma 
nakon višemjesečnog rada u školskim klupama. Za vrijeme logorovanja 
pioniri će imati; mnogo vremena i prilike da pažljivo promatraju i upo¬ 
znaju prirodu i život u njoj. Zavoljet će divlje životinje, promatrajući 
ih u pravoj njihovoj postojbini. Upoznat će biljke i drveće, koristeći se 
njime. Interes ii želja za znanjem ne će mimoići ni ljude kraja u kojem 
pioniri žive i logoru ju, pa će upoznati i njih i način njihovog života, 
zanimanja i rada. Posjetit će historijska mjesta toga kraja i sjetiti se 
sigurno mnogih značajnih događaja i burne i borbene prošlosti kojom 
čitava naša zemlja odiše. Napokon nakon mnogo dana provedenih u radu, 
sportu i razonodi vratit će se svojim kućama ii školskim klupama, obo¬ 
gaćeni novim znanjem, odmoreni i snažni, s osjećajem prekaljenosti i 
spremnosti za još teže napore i zadatke. 


KAKVO MOŽE BITI LOGOROVANJE 

Prema mjestu logorovanja, logorovanje može biti šumsko i morsko. 
Odluku o izboru vrste logorovanja treba donijeti prema potrebi, želji 
i poznavanju onih koje se vodi na logorovanje. Jasno je da na logoro¬ 
vanje mogu poći samo potpuno zdravi pioniri. I kod jedne i kod druge 
vrste logorovanja, i šumskog i morskog, naći ćemo i dobrih i slabih 
strana. 

Na šu miškom logorovanju boravi se pretežno na travnja¬ 
cima i u šumi. Za učesnike postoji mnogo mogućnosti da razviju svoje 
sposobnosti graditelja i izumitelja raznih patenata zbog lake dostupnosti 
do odlične drvene građe. Šuma će im pružiti dovoljno hlada i svježine 
za najvrućiijih ljetnih dana, a osim toga u šumskome kraju gotovo 
uvijek im ade na pretek odlične vode za piće. Međutim kupanje, igre i 
sportovi na vodi ne će se moći tako upražnjavati kao na morskome 
logorovanju. 

Naprotiv, na morskom logorovanju glavni i pretežni dio 
zabave i -razonode pionira bit će kupanje, plivanje ribolov, veslanje, 
igre na vodi, izleti čamcima u okolicu i ostale aktivnosti što ih može da 
organizira dobro vodstvo takvog logora. S druge strane pak, na moru 
će biti manje hladovitih mjesta, bit će poteškoća s vodom za piće 1 , često 
i s dopremom hrane, ne će biti toliko tišine i mira, jer morski žali i uvale 
uvijek vrve od raznih gostiju i kupača. 

Osim, toga, pješčano i kamenito tlo predstavlja težak teren za podi¬ 
zanje šatora, jer se u pijesku kolčići za šatore slabo drže, a u kamen vrlo 
teško ulaze, ako nisu željezni. Treba da budemo nacistu s time, da naj¬ 
više logorskih vještina i pravoga logorskoga života pioniri nauče na 
šumskom logorovanju, dok je morsko logorovanje možda nešto zabavnije 
bar što se tiče kupanja i sportova na vodi. 

Po načinu provođenja logorovanje može biti: 

Stalno logorovanje — to je dulji boravak (6—,30 dana pod šatorima). 
Kantonovanje, stanovanje u lugarskim šumskim kućama, školskim zgra¬ 
dama, na sjenicima, u brvnarama ali sa svojom vlastitom kuhinjom i 
cijelim normalnim logorskim programom. 

Bivakovanje — nekoliko dana i noći provedenih uvijek na drugom mje¬ 
stu, pod šatorima zaklonima, kolibama -— ukratko: putujuće logorovanje. 

' Najpogodniji način logorovanja za mlađe pionire, to jest one do 
deset godina starosti jest kantonovanje. U prvome redu kod kan- 
tonovanja otpada briga oko nabavka skupe šatorske opreme. Drugo, 
nema osobitih poteškoća kod dolaska, smještaja kao ni izgradnje logor¬ 
skih objekata, jer krov nad glavom već spremno čeka. Također, za vri¬ 
jeme mogućih vremenskih nepogoda i hladnijih noći pioniri mirno spavaju 
sigurni, ne moraju ustajati da bi zatvorili šatorska krila ili učvršćivali 
kolčiće i nije ih strah grmljavine, noći i neposredne blizine šume. Zgrade 
za kantonovanje moraju se osigurati na vrijeme. Neposredno prije odla¬ 
ska potrebno je još jednom sve obići, prenijeti potreban materijal, izvje¬ 
snu hranu i alat, kuhinjsku spremu, i ostale potrepštine. 

Što se tiče osiguranja dobavke namirnica, isto je kao i kod logo¬ 
rovanja pod šatorima. Sve ostalo (program i t. d.) može da bude kao i na 
stalnom šatorskom logorovanju, i na taj će se način najbolje školovati 
budući »šatoraši«. Dobro je da na kantonovanje pođe s grupom i po koji 
roditelj, otac ili majka nekog pionira, jer će njihov savjet i pomoć cesto 
biti od koristi i potrebe. Također je dobro da u grupi bude stručna medi¬ 
cinska sestra ili sanitetska osoba. 

Bivakovanje, kao jedan od oblika logorovanja, podesno je za 
starije i iskusnije pionire koji su već nekoliko ,puta_ logorovali. Čitavu 
opremu hranu i najpotrebniji alat pioniri moraju nositi u svojem ličnom 
prtljagu, a logore često rušiti ii postavljati na drugom mjestu, jer bivak 
je u stvari putujući logor. Pošto se pređe izvjestan dio puta (10 20 30 

kmi) pješice ili kojim vozilom (na pr. bicikl), zaustavi se i na pogodnom 
mjestu postavi šatore. Ovdje odlučujuću ulogu igra veliko iskustvo vođe 
i spremnost i izdržljivost pionira. Na bivakovanje se može poći i bez 
šatora, ali je takav oblik bivakovanja najteži, jer se oslanjamo samo na 
znanje pionirstva, tj. na gradnju zaklona, koliba, zemunica ili si. 


Na bivakovanje treba uzeti samo najpotrebniji alat (2 3 male sje- 

kirice, 2—3 ašovčića) koji ne smije biti pretežak i zapremati previše mje¬ 
sta u prtljagu. Od hrane se nosi ono što se prebrzo ne kvari (na pr. 
konzerve, mlijeko u prahu, džem, suho meso, čokolada i si). Na bivako¬ 
vanje se može poći pješice, biciklom, motorima, autobusom, vlakom, 
kajacima, čamcima, splavima, brodom. Splavarenje je naročito lijepo ali 
se na to mogu odvažiti samo oni pioniri koji žive kraj velikih rijeka, 
poznaju ih i vješti su gradnji splavi, i plivanju. Njih treba da vode isku¬ 
sni vođe, a dobro je da imaju i pravoga vodica splavara. Šatori za b v - 
kovanje treba da su laki, da imaju gumeno dno. To je potrebnostoga, 
što na bivakovanju nema vremena da se izgrade poljski drveni kreveti 
a prenosivi kreveti, za sklapanje su preteški i nespretni za nošenje. Zgodno 
je ponijeti gumene pneumatske madrace, jer su odličan i vrlo udoban 
ležaj ali i oni su prilično teški (3-^t kg). Ukratko, bivakovanje je najteži 

s vrlo iskusnim vođom. 

Budući da je ovaj sažeti priručnik namijenjen vođama grupa koje 
odlaze na stalno logorovanje, to se sav slijedeći materijal odnosi na 
stalno višednevno logorovanje pod šatorima. 

STALNO LOGOROVANJE 
PRIPREME GRUPE ZA LOGOROVANJE 

Logorovanje se sprema čitavu godinu, polako i sistematski. Zato se 
i pripreme jedne grupe od 30—40 pionira dijele na nekoliko etapa. 

Već u zimskim mjesecima osnuje se priređivački odbor ili savjet 
logorovanja, i sav se posao oko spremanja tako zamašne akcije porazdijeli 
na sve članove odbora. Odbor je glavna pokretačka snaga čitavoga rada 
oko priprema i na koncu, prije odlaska na logor, on mora biti pokretno 
operativno tijelo koje se po potrebi lako i brzo sastaje i brzo odlučuje. 
Dovoljno je da se ustanove ove funkcije: 

1. Starješina logora 

2. Vođa logorovanja 

3. Tajnik 

4. Domaćin ili ekonom 

5. Šef kuhinje 

6. Još jedan do dva člana. 

Svaki član odbora brine se za određeni dio posla. 

Starješina nadzire rad odbora, daje savjete i pomoć gdje 
zatreba. 

Vođa je odgovoran za cjelokupne pripreme ii koordinaciju rada 
svih članova. Ori je glavni pokretač i duša odbora. 

Zamjenik vođe zamjenjuje ga u odsutnosti, a u redovnom radu 
mu pomaže. 

Tajnik vodi svu administraciju grupe te dnevnik priprema, ko¬ 
respondenciju i ostale poslove te prirode. On također može vršiti i du¬ 
žnost blagajnika. 

Domaćin je dužan da se brine o nabavci cjelokupne šatorske 
opreme, alata, sanduka za spremanje stvari, i čitavog ostalog materijala. 
On vodi posao i oko magaziniranja inventara do logorovanja sam je 
magaziner i izdavač opreme i alata. 

Šef kuhinje se brine za nabavku namirnica, priprema logorski 
jelovnik. 

Prvi zadatak odbora je osiguranje materijalnih sred¬ 
stava za održanje logorovanja. Iz tih sredstava nabavlja se oprema, 
plaća logorski prostor, nabavlja se dodatni dio hrane (pod pretpostavkom 


da učesnici sami plaćaju hranu i put). Ukoliko odboru uspije da osigura 
dovoljno novčanih sredstava, može se materijalno pomoći pojedine uče¬ 
snike ili čak sve. Učesnici treba da čitave godine sami štede novac 
kao i da radom zarade izvjesnu sumu. (Mogućno je, na primjer, da 
grupa pomaže negdje u poljoprivrednim radovima, da bere i prodaje 
cvijeće, ljekovito (bilje, kesten, da raznosi oglase, prodaje novine, saku¬ 
plja stari metal, papir, staklene boce i prodaje ih; da priređuje akade¬ 
mije, prodaje srećke, ulaznice, tombolu i slično. Na takvim poslovima 
treba da sudjeluju svi.) 

Odbor je dužan da ima prije logorovanja ovu osnovnu doku¬ 
mentaciju: 

1. Opis logoriš ta 

2. Prethodne podatke o uređenju i organizaciji logora; 

3. Raspored putovanja 

4. Dnevni red u logoru 

5. Prethodni raspored rada 

6. Prethodni jelovnik 

7. Popis osnovne opreme 

8. Popis logorske apoteke 

9. Popis logorskog rukovodstva 

10. Prethodni predračun 


Predračun obuhvata izdatke za nabavku šatora, alata, sportskog- 
pribora, cjelokupne kuhinjske opreme, hrane, putnih troškova, logorske: 
apoteke, uplatu takse za teren, za goriva drva, slamu potrebnu za pu¬ 
njenje slamarica, eventualno za izvjesnu količinu otpadaka (okrajaka) 
dasakla na pilani, potrebnih za gradnju stolova klupa i drugih sličnih 
stvari. Također je važno predvidjeti izdatke i za nepredviđene stvari. 
Sve učesnike logorovanja mora se obavezno osigurati kod D. O. Z.-a. 

Odbor se, dalje, brine za pronalaženje mjesta i terena, isto tako i da 
ga pravovremeno osigura i zakupi. 

Važan dio rada odbora za logorovanje odnosi se na rad i suradnju 
s roditeljima pionira. Zgodno je da koji cd agilnijih roditelja bude- 
u priređivačkom odboru. Roditelji ili staratelji moraju biti o svemu 
obavještavani od samog početka priprema, a dobro je da se svakog mje¬ 
seca ili povremeno sazove po jedan sastanak s roditeljima i da ih se o 
svemu izvještava. (Takav sastanak imat će više karakter savjetovanja 
negoli nekog predavanja za roditelje). 

Roditeljima treba da se razjasni vrijednost i značaj logorovanja za 
njihovo' dijete, kao i to od kolike je važnosti njihova pomoć u cjelo¬ 
kupnoj akciji. Ukoliko se roditelji ne bi takvome sastanku odmah. 
ođazvali, ne treba odmah misliti da je stvar propala. Tada vođa logo¬ 
rovanja sa zamjenikom ili kojim] drugim članom odbora treba pojedi¬ 
načno obići roditelje i sa svakim posebno porazgovarati. Možda je takav 
kontakt čak i bolji, jer je prisniji i naposredniji. Za svakog učesnika 
potrebna je pismena dozvola — pristanak njihovih roditelja za odlazak 
na logorovanje. Roditelji treba da su obaviješteni o točnom vremenu 

odlaska i dolaska svoje djece, kao i o mjestu na kojem će se sakupiti i 
krenuti na željezničku stanicu. Učesnici su obavezni da se bar svaki 
tjedan pismom ili kartom jave kući i tako ispune svoju obavezu prema 
roditeljskom domu, a vođa logora dužan je da ih na to upozorava i 
kontrolira. 

Veza i pomoć društva »Naša djeca« — Sigurno je 
velika većina roditelja članovi društva »Naša djeca«, no i bez obzira 
na to odbor će sigurno naići na razumijevanje i pomoć općinskog ili mje¬ 
snog društva »Naša djeca« koje može pionire pomoći u nabavci opreme, 
novčano i moralno. U prostorijama društva »Naša djeca« bit će možda 
moguće da odbor logorovanja ima svoje stalno sjedište, da održava i 
sastanke, kao i da magazinira opremu. Društvo »Naša djeca« može 
organizirati i neku priredbu, zabavu ili sakupljanje dobrovoljnih dopri¬ 
nosa, kao pripomoć za odlazak grupe na logorovanje. U takvoj akciji treba 
da se angažiraju i pioniri. Uputno je da se preko društva »Naša djeca« 
organizira i kakav tečaj, na pr. tečaj kuharstva ili prve pomoći, jer će 
znanje i iskustvo s takvih tečajeva itekako biti pionirima korisno na logo¬ 
rovanju. 


GRUPNA OPREMA 


Opremu koju nosi grupa od oko 30 pionira na logorovanje veomia je 
važna i dosta obimna. Čitavo vrijeme života pod šatorima grupa je upu¬ 
ćena da se snabdijeva alatom, priborom za popravke, cjelokupnim ku¬ 
hinjskim priborom, te izvjesnim namirnicama gotovo isključivo iz svoga 
logorskog magazina. Zato kod izbora kupnje i nošenja opreme treba 
uzeti samo ono što je uistinu potrebno. Ako se tu pogriješi i postupi ne¬ 
dovoljno pažljivo, grupa će na logorovanju, ostati bez testere, dobre 
sjekire ili petrolejskih svjetiljki ilii bilo čega drugog, ali će zato u ma¬ 
gazinu biti pionirima na »raspoloženju« električna glačala za rublje, 
tepsije za pečenje torti ili nekoliko kilograma mastii za parkete! Takva 
grupa i njezino rukovodstvo je za ostale logore, ako takvih ima u bli¬ 
zini, predmet ismjehivanja i primorana je da kod njih posuđuje neop¬ 
hodno potrebne stvari. Još gore će se provesti u slučaju da drugih grupa 
pionira nema u blizini. Dakle još jednom — pažnja kod nabavljanja i 
spremanja opreme! 

Spisak grupne opreme za cca 30 pionira 


Grupna oprema sastoji se od: 


1. Šatora za stanovanje 

2. Šatora za upravu logora 

3. Šatora za magazin 

4. Cerade za kuhinju 

5. Cerade za blagovaonu 

6. Pionirskog alata 


7. Kuhinjskog pribora 

8. Pribora za administraciju 

9. Sportskog pribora 

10. Logorske apoteke 

11. Raznog drugog materijala 

12. Sanduka za pakovanje čitave 
opreme. 


Šatori za stanovanje treba da su tako veliki, da dođe na svakog 
učesnika jedan i pol do dva kvadratna metra pokritog prostora. Svaki 
Šator mora biti snabdjeven potrebnim konopcima za natezanje, »žabi- 
cama« za reguliranje dužine konopa te potpornim motkama i kolčićima 
za zabijanje u zemlju. Šator za vođu logorovanja služi i kao kan¬ 
celarija logora. Šator magazin je veći šator u koji se sprema alat, 
namirnice i t. d. Cerada za kuhinju je pačetvorina 6X4 m. Cerada 
za blagovaonicu pačetvorina 6 X 4 m. Cerada za pokrivanje 
drva u kuhinji. 


Pionirski alat i sitni pribor 


Sjekira 10, malih 
Sjekira 2, veće šumske 
Ašovčića (lopatica) po jedan na 
svaki šator 
Lopate 2 

Šumska pila (testera) 

Lučne pile 2 
Pijuka 2 
Kliješte 1 
Čekić 1 
Dlijeto 1 

Turpija za metal 1 


Svrdlo za drvo 1 
Čavala duž. 6—10 cm i 10 15 

cm, ukupno oko 4—5 kg 
* Žice tanje i deblje, oko 3 kg 
Uže debljine 1 cm, oko 60—100 m 
Fenjeri na petrolej na svaki šator 
po jedan komad 
Kanta s petrolej em (5 1) 

Rezervni fitilji za fenjere, 2—3 m 
Drveni malj ići za zabijanje kol- 
čića 4—5 komada 


Kuhinjski pribor 


.2 kotla ili lonca od 15—20 1 
:2 zdjele (šerpe) od 15 1 
1—2 kotlića od lima, nepromoči¬ 
vog platna ili od plastične ma¬ 
se (za nošenje vode) 

3—4 drvene kuhače 
1 ribež 

1 kanta za mast 15—20 1 
.2—3 kutljače 3—5 dcl 

2 tave 

1 daska za rezanje 

1 cjedilo za čaj 

2 kante za nošenje mlijeka 
pokrivači za lonce 

2 kuhinjska noža 


2 krpe za brisanje suda 
limene kutije za šećer, rižu, kakao 
2 vreće za nošenje kruha 
1 vreća za nošenje krumpira 
1 lavor 

1 nož za otvaranje konzervi 

1 mlinac za kavu 

2 komada sapuna 

2 viljuške za meso 
2 žlice 

2 limena tanjura 
1 lončić od 1 1 
paket šibica 
1 cjedilo za tjesteninu 

Materijal za administraciju i kancelariju 


Popis svih pionira učesnika logo¬ 
rovanja s osobnim podacima 
Popis cjelokupne logorske opreme 
Popis apoteke 
Knjiga blagajne 
Logorski dnevnik 
Popis namirnica 
Knjiga dežurstava 


Sportski 

1 mreža za odbojku 
1 lopta za odbojku 
1 lopta za nogomet 
1 lopta za rukomet 
1 pumpa za lopte 


Računi i priznanice (blok sa du¬ 
plikatima) 

Pisaći i risaći papir 
Kuverte i marke 

Topografska karta terena i oko¬ 
lice * 

Kompas 

Žig pionirskog odreda ili čete 


pribor 

1 rezervna dušica 
1 šah 

1—2 para reketa i loptica za bad- 
mington 

1 sportska štoperica (po moguć¬ 
nosti) 


Prema mogućnosti grupe dobro je ponijeti jedan bicikl i pribor za po¬ 
pravke jer on uvijek dobro dolazi na logorovanju, na pr. za odlazak na 
poštu, ugovaranje neke kupnje, narudžbi. 


Logorska apoteka 


Alkohol čisti 94—98%>, 1 litra 
Aspirin 100 kom. tabl. 

Codein 20 kom,, tabl. 

C-vitamin 100 kom. 

Cinkova mast 100—200 gr. 
Benzin čisti 500 gr. 

Bor-vazelin 2 tube 
Borna voda 500 gr. 

Burov tabl. 10 kom. 
Hipermangan 50 gr. 

Hoffmannove kapi 20 gr. 

Jod tinct. 200 gr. 

Kinin 20—30 tableta 
Penicilin mast 1—2 tube 
Salmijak 500 gr. 

Sulfatiazol mast 1—2 tube 
Sulfanilamid prašak 6—8 pake¬ 
tića 


Valeriana kapi 20 gr. 

Vata čista 250 gr. 

Flaster šir. 2—3 cm 10 m 
Esmarkov povez (gumena traka. 

za zaustavljanje krvi) 1 kom.. 
Pinceta 1 kom. 

Termometra 2 kom. 

Skalpel 1 kom. (kirurški nožić) 
Škare 1 kom. 

Udlage 2—3 kom. 

Trougle marame 2—3 kom. 
Kapaljka staklena 1—2 kom. 
Sterilna gaza 5 paketa 
Serum protiv zmijskog ujeda 
Štrcaljka i injekcione igle ( u ste¬ 
rilnoj kutiji) 


Ako se desi slučajno da se kod kupnje lijekova i sanitetskog pribora 
ponešto ispusti, nikako se ne smije dogoditi da se ispuste slijedeće stvari: 
alkohol ili čisti benzin, sterilna gaza i zavoji, sulfanilamid prašak, jod 
tinct. i tablete protiv bolova (coffalgol, coffepirin ili si.) 

Logorsku apoteku je najbolje upakirati u posebni sandučić s ruč¬ 
kom za nošenje ii bra vicom za zatvaranje. Dobro može poslužiti i kofer 
od kartona srednje veličine samo se treba u njemu učiniti pregradke. 
Apoteku treba čuvati od vlage, sunca, svijetla i prašine. 


Razni drugi pribor 


1 pionirska truba 
1 državna zastava 
Tanko uže ili rolet špaga za po¬ 
dizanje zastave 
1 pionirska zastava 
1 alka (ring) za vrh jarbola 
1 ura (budilnik) za stražu (pre- . 
ma želji i mogućnosti) 


1 zviždaljka 

Harmonika, gitara ili koje drugo 
glazbalo (prema želji) 

Knjige za logorsku biblioteku 
Vozni red 

Kajak ili gumeni čamac (prema 
mogućnosti, potrebi i želji) 


Sanduci za pakovanje opreme 


Najbolji su čvrsti i laki drveni sanduci koji se mogu nabaviti kod 
trgovca. Ne smiju biti ni preveliki ni premaleni, već takvi da se lako 
nose, a da u njih mogu stati dijelovi opreme. Na svaki sanduk stave se 
»pariti« i »narbe«, da bi se poklopac mogao otvarati i zatvarati i staviti 
na njega dobar lokot, što je važno kod transporta. Postrance na sanduku 
izbuše se svrdlom po dvije rupe pa kroz njih provuče komad čvrstog 



užeta i načine se ručke za nošenje. Na svaki sanduk treba uljenom 
bojom jasno napisati što sadrži na pr. »ALAT«, »KUHINJA«, »NAMIR- 
NIČE« i t. d., i točnu adresu logorske grupe kojoj sanduk pripada. Ako 
grupna oprema bude spremala i p ako vala na ovaj način, ne će biti 
zbrke, a kod transporta se stvari i sitnice sigurno ne će izgubiti Osim 
°ga, sve je lijepo i uredno složeno i lako prenosno. Naposlijetku u svaki 
sanduk s unutarnje strane poklopca zgodno je staviti popis sadržine 
to ga sanduka. 

PRIPREME POJEDINCA 


Već u jesen i zimi pioniri moraju imati spisak potrebne lične opre¬ 
me za logorovanje, kako bi, uz pomoć svojih roditelja mogli, do ljeta 
sve spremiti i nabaviti. Na pionirskim sastancima grupa kroz čitavu go¬ 
dinu uči, razrađuje i vježba praktički razne logorske vještine, kako bi 
svi pošli na logorovanje što spremniji. Sve štogod se može naučiti tokom 
godine, na sastancima i izletima, a tiče se logorovanja i života u prirodi, 
itekako će dobro doći na samom logorovanju. Ako su pioniri spretni u 
ručnom radu, mogu koješta sami napraviti—- na pr. pripremiti sanduke 
za pakovanje opreme, popraviti i okrpiti šatore, načiniti nove i bolje 
kolčiće i šatorske motke, nabaviti fenjere od limenih kutija i stakla; 
mogu da spremaju kroje i šiju od dobrog i čvrstog platna torbice i na- 
prtnjače, opletu likom ili špagom obične pivske boce i naprave od njih 
putne boce za vodu, da prave držala za svoje logorske sjekirice, da šiju 
razne torbice za spremanje i pakovanje sitnog pribora i t. d. Pioniri) se 
spremaju i na taj način što preko cijele godine štede i ulažu novac na 
štednu knjižicu da bi ga imali pred odlazak kad budu morali štogod 

kupovati ili uplatiti logorsku taksu. 

Pojedinci mogu djelomično pridonijeti kompletiranju logorske opre¬ 
me za grupu. Netko će možda moći donijeti, posuditi ili pokloniti koji 
komad alata ili što drugo; međutim, o takvom inventaru treba da se 
vodi posebni spisak da bi se u slučaju zahtjeva taj predmet moglo opet 
vratiti vlasniku. Na isti način može se već od zime zakupiti i izvjesnu 
količinu nepokvarljivih namirnica (brašno, šećer, kava, krompir), oje 
treba dobro tnagazinirati da budu zaštićene od vlage, miševa i drugog. 

Međutim, ličnoj opremi pojedinaca mora se pokloniti naročita pa¬ 
žnja. Ona treba da zadovolji ove uvjete: 

1. Treba da je lagana i spretna za nošenje 

2. Da ništa od potrebnog ne nedostaje, a da ničeg nema previše 

3. Da je dobro pakovana t. j. slagana u naprtnjaču 


Spisak opreme pojedinaca 
Obavezno 


1 naprtnjača (ili kovčeg, torba, 
putna »vreća«) 

1 torbica 

Kaputić za kišu ili toplija vje- 
trovka (vindjaka) 

Kratke hlače ili pumperice 
Visoke cipele 

Papuče, niske cipele ili sandale 

2 košulje 

2 majice bez rukava 
2 gaće 
1 pulover 

1 pidžama ili spavaćica 


1 kupaće gaćice 

1 sportske gaćice 

2 para čarapa 
2 rupčića 

2 deke (ćebeta) 

1 slamarica 

1. plahta - 
Džepni nož 
Porcija za jelo 

Žlica i viljuška 

Krpa za brisanje suda 
Češalj, pasta za zube i četkica za 
zube 

Kapa 

Sapun 

Ručnik 

Pribor za čišćenje cipela 
Rezervni žniranci 
Olovka i notes 
Legitimacija 

Nekoliko metara konopa 
Pribor za popravke (dugmad, ko¬ 
nac, igle) 

P o v o 1 j i: 

Trenirka 


Pelerina za kišu 
Džepna lampa 
Fotoaparat 
Čuturica za vodu 
Kompas 

Topografska karta 

Nalivpero 

Šibice 

Sat 

Zviždaljka 
Knjige za čitanje 
Muzički instrument 
Pribor za crtanje 


Kod polaska na logorovanje treba opremu što bolje spakovati u 
ranac. Ništa ne smije »šetati« u rancu niti biti u opasnosti da se iz¬ 
gubi ili da se smoči od kiše (zato neka je ranac od nepromočivog čvrstog 
platna). Onima koji prvi puta polaze na logorovanje uvijek je teškoća i 
problem složiti svu opremu u ranac da sve bude na svome mjestu, da 
ništa ne žulja i da se sve lijepo smjesti. Kod pakovanja stvari u ranac 
treba se pridržavati ovih uputstava: 

1. Svaki predmet u rancu mora imati svoje stalno mjesto 

2. Na đ,io ranca koji dolazi na leđa treba staviti jednu deku, torbicu 
sa odjećom i rubljem, dakle meke stvari da ranac ne žulja leđa 

3. Na dno ranca stavljaju se stvari koje na putovanju nisu potrebne 
a naročito su teške 

4. U sredinu ranca stavljaju se torbice sa raznim priborom 

5. U džepove ranca treba staviti stvari koje su sitne ali uvijek na. 
putu potrebne, na pr. priručna apoteka, lampa, šibice, nož ili 
slično 

6. Sasvim izvana na ranac pakuje se druga deka, kišni kaput, por¬ 
cija za jelo i čuturica za vodu 

7. Na rancu mora sve biti dobro pritegnuto i čvrsto zakopčano, tako 
da on Čini jednu kampaktnu cjelinu 

8. Svakome se preporuča da osim ranca i putne torbe obješene 
preko ramena ne bude ničime više opterećen. Obje ruke treba da 
su potpuno slobodne! 

9. U slučaju da se nosi kovčeg a ne ranac, kovčeg ne smije biti 
prevelik, tako da ga vlasnik lako može nositi u jednoj ruci. U 
tom slučaju u kovčeg mora stati sve osim deka, koje se saviju 
u rolu i objese preko leđa na vojnički način. 

Osim navedene opreme kod polaska na logorovanje potrebno je da 
svaki učesnik ponese u torbici ili rancu suhu hranu za 1—2 dana. 
Od suhe hrane uzimaju se namirnice koje se ne kvare a hranjive su. Na 
pr. suho meso, suha slanina, čokolada, tvrdi sir, dvopek, džem, riblje ili 
druge konzerve i si. 


Tehniku biranja prave opreme t. j. uzimanja samo onih stvari koje 
su uistinu potrebne a izbjegavanje nepotrebnog, kao i pakovanja čitave 
opreme u rance ili kovčege, treba naučiti već na sastancima grupe prije 
logorovanja. U tu svrhu svi će učesnici donijeti svaki svoju logorsku 
opremu na dogovoreno mjesto (škola, društvo »Naša djeca« ili drugdje 
i tu će im vođa demonstrirati odabiranje i paikovanje opreme u ranac. 
.2—3 dana prije odlaska na logor vođa sazove sve učesnike na posebni 
sastanak — smotru logorske opreme. Svi treba da dođu s opremom koju 
nose na logorovanje i to složenom i spakovanom kao što će to učiniti i 
nešto kasnije na pravom polasku. Tu će vođa poučiti i uputiti one koji 
,su-loše odabrali i spakovali opremu. 

IZBOR MJESTA I TERENA ZA LOGOROVANJE 


Teško je naći logoriište koje ispunjava sve uvjete, ali ipak, ako se 
uporno traži, nalazi se. Kasno je tražiti logorište tek pred odlazak. To 
treba da se učini već u proljeće. Mjeseci april i maj pogodni su mjeseci 
za odlazak na teren, za traženje pogodnog mjesta. Najbolje da se za to 
spreme 3 iskusna člana priređivačkog odbora s vođom logora na čelu i 
da krenu u kraj za koji su se odlučili. Sa sobom treba da ponesu topo¬ 
grafsku kartu toga kraja u mjerilu 1 : 50.000 ili 1 : 100.000 i kompas. Te 
stvari su od velike pomoći na terenu, a malo vrijede ako se po njima 
kod kuće traži dobro logorište. 

Gdje i kakvo treba biti dobro logorište 

Najosnovnije su tri stvari. Šuma, voda i dobar ravan teren za šatore. 
Najbolje negdje na proplanku pored šume, blago nagnutom, da se za 
kišnih dana kiša brzo slijeva i teren ne ostaje dugo mokar i raskvašen. 




Zaklonjeno od vjetra šumom, najbolje sa sjeverne ili sje¬ 
verozapadne strane odakle duvaju najčešći vjetrovi u našim krajevima. 

O ovorna se treba raspitati kod stanovnika toga kraja. Loše je postaviti 
šatore u samoj šumi. Tamo je uvijek manje sunca i više vlage, i osim 
toga ispod visokih stabala osobito hrastova postoji mogućnost udara 
groma. 

Dobar teren je pokriven niskom i čvrstom, tratinom,, šljunkovit 
ili pješčan ispod tog travnatog sloja. Tu voda u slučaju kiše brzo nestaje 
i nikad nema blata. Dobro je da se samo mjesto nalazi nešto više iz¬ 
nad rijeke ili jezera, jer uvijek mogućne magle u planinskim predje¬ 
lima najkasnije napuštaju razinu vode ili njezinu neposrednu blizinu. 
Loš teren je pokriven gustom i visokom travom, i takav je teren redovito 
močvaran. Također treba izbjegavati ilovaču, koja je nepropusna za 
vodu, te živi pijesak. 

Voda se mora nalaziti u neposrednoj blizini terena. To je izvor 
ili bunar; ako je obližnji planinski potok potpuno čist, može se i iz njega 
uzimati voda. Za sigurnost zdravlja sviju treba prilikom posjeta i tra¬ 
ženja terena uzeti sa sobom bocu vode kao uzorak i odnijeti na bakterio¬ 
loški pregled, da je odobri sanitarna inspekcija. U koliko se voda za piće 
uzima iz potoka, onda se potok već od prvog dana dolaska na logorište 
mora podijeliti na nekoliko zona. 

Kupanje. Lijepo je kad se logorište nalazi pored bistrog jezera 
ili pored mirne i tihe rijeke, jer je to divna mogućnost za kupanje. Ali 
— oprez! Treba zabraniti kupanje na opasnim mjestima! Odredite plitka 
mjesta za neplivače, a strazarska služba na obali u mnogome će osigu 
rati mogućnost od nezgode. 

Drva su potrebna za loženje, za kuhinju i logorske vatre. Drva 
mora biti u blizini logorišta. Nije zgodno ako ih se mora svakoga dana 
vući iz, velike daljine. Ako logorište okružuje dobra i jaka šuma, suharaka 
se uvijek nalazi u neposrednoj blizini. O tome treba porazgovoriti u šuma¬ 
riji i tražiti dozvolu za sakupljanje drva. Pogotovo to treba učiniti ako 
se želi usjeci stojeća stabla (živa ili osušena) kao materijal za logorsku 
građu. U tu svrhu potrebna je pismena dozvola kod mjesne šumarije. 
Napokon, drva za loženje mogu se kupiti i kod seljaka ili šumarije na 
metre pa ih se odmah kolima doveze na logorište. To je izvjestan izda¬ 
tak više, ali prilično napora manje, jer se izbjegnu skupljanja i dovla¬ 
čenja drva iz šume, Kod kupnje treba paziti da su drva suha a najbolja 
su bukva i grab. 

Nabavka namirnica. Pretpostavlja se da će grupa ponijeti 
sa sobom veću količinu suhih i n ©pokvarljivih namirnica, na pr. šećer, 
ulje, tjestenina i t. d., koje će trajati izvjesno vrijeme ili čak do kraja 
logorovanja. No sigurno je da ne će moći ponijeti baš sve što treba, zbog 
teškoća kod transporta ili zbog same naravi hrane (meso, mlijeko i si.). 
Znači, trebat će koješta nabavljati po dolasku na logorište. U prvom redu 
kruh. Zato treba pronaći dobru i stalnu pekaru u. blizini, najdalje 
2—,3 kilometra. Raspitati se nadalje kakva je dobava mesa ii porazgo- 
voriti o budućim nabavkama sa mesarom. Mlijeko i povrće, jaja 1 
voće mogu se nabavljati u obližnjoj seljačkoj zadruzi. 

Trgovina mješovitom robom ne mora biti baš u naj¬ 
većoj blizini; 5—6 kilometara nije prevelika udaljenost, a odlaženje u 
dućan po namirnice predstavlja sastavni dio logorskih dužnosti pionira. 

Slama je potrebna za punjenje slamarica. Ona mora biti suha i 
čista, ne izlomljena i sitna. Prilikom izviđanja terena propitati se o mo¬ 
gućnosti nabavke slame kod seljaka, seljačke zadruge ili državnog po¬ 
ljoprivrednog dobra. Treba saznati cijenu slame i prevoza do logorišta. 
U jednu slamaricu ulazi oko 7—8 kg slame. Za nuždu u istu svrhu može 
se upotrebiti i sijeno. 

Daske — okrajcii nabavljaju se u obližnjoj pilani no mogu se 
dovesti na logorište kamionom i iz nešto veće daljine (10—15 km). Oni 
su potrebni za različite logorske gradnje, a nakon rušenja logora mogu 
se po pogodbi natrag vratiti pilani. 

Transportne veze i udaljenost ceste i željezničke pruge kao 
i naselja su vrlo važne. Ne treba odabirati takova logorišta, na koja se 
oprema sa željezničke stanice prenosi na leđima, jer nema nikakvih 
mogućnosti za prevoz kolima. Takvo logorište dojadit će svima već prvog 
dana a kamoli kad se svakog dana bude moralo ići po razne nabavke. 
Željeznička stanica može biti udaljena i nekoliko kilometara, ako od 
nje do logorišta vodi dobna cesta i moguće je sve prebaciti kamionom ili 
kolima. Čitava se grupa i sav materijal može transportirati kamionima. 
Ipak, ne bii bilo dobro da se logorište nalazi baš u najneposrednijoj bli¬ 
zini glavne ceste i željezničke pruge, da se prašina sa ceste i dim. že¬ 
ljeznice šire po logorištu. Isto važi i za iprvo naselje. Teren treba da je 
udaljen barem 500 m od prvih kuća, ceste i pruge. Potrebno je raspitati 
se i utvrditi kakve su željezničke i autobuske stalne veze, a također i 
cijene za plaćanje prevoza kolima od stanice do logorišta. 

Po§ta — telegraf — telefon. Utvrditi gdje se nalazi pošta 
i koji je najbliži put do nje. Osigurati prenošenje pošte na logorište 
(javiti pošti) točno mjesto logorskog terena). 

Liječnik — ambulanta — bolnica. Za svaku sigurnost 
mora se točno' znati gdje je najbliži liječnik, ambulanta ili bolnica i 
kako se u slučaju potrebe najlakše i najbrže do tamo dolazi. Predvidjeti 
i osigurati transport bolesnika koji ne može sam hodati. 

N. O. mjesta, općine bit će potreban već kod razgledanja i 
traženja terena, radi sklapanja ugovora o korištenju terena i radi mno¬ 
go čega drugog u vezi s boravkom grupe na teritoriju toga narodnog 
odbora. Grupa je dužna da se odmah po dolasku na logorovanje javi 
NO-u. 

Okolica. Nije svejedno da li se logoruje u lijepom, i ugodnom 
kraju ili sasvim pustom. Treba izvidjeti mogućnost odlaska na izlete, 
posjećivanja interesantnih mjesta na pr. spilje, jezera, stare gradine, 
mjesta iz historije, uspona na obližnje planine ii vrhove. Za vrijeme 
izviđanja terena uputno je napraviti dobar kroki logorišta i najbliže 
okolice, a na topografskoj karti označiti sve važnije točke koje su inte¬ 
resantne u vezi s logorovanjem. 

Vlasništvo terena — ugovor. Teren na kome se želi 
logo rovali nečije je vlasništvo. Ukoliko je državno, ugovor o korištenju 

se sklapa s mjesnim ili općinskim NO-om, a ako je privatno vlasništvo, 
sklapa se pogodba i ugovor s vlasnikom. Nije dovoljan samo usmeni 
ugovor već to treba učiniti i pismeno s time da jedan primjerak ugovora 
uzme rukovodstvo grupe, a drugi ostaje vlasniku terena. 

Informacije o vremenu. Ni najbolji meteorolozi ne će 
znati reći o vremenu nekoga kraja bolje od njegovih starih stanovnika. 
Dakle, uz sve ostalo, da bi se* sve zaokružilo, potrebno je raspitati se i o 
vremenskim prilikama. 

Liječnički pregled pionira 

Prije polaska na logorovanje (otprilike 15 dana) svi učesnici moraju 
obavezno na liječnički pregled. Ukoliko bi liječnik našao prigovor za 
kojega polaznika, bolje da se on te godine odrekne logorovanja. U većem 
gradu najbolje je čitavu grupu odjednom odvesti na učeničku polikliniku 
na pregled. Svaki polaznik mora na logorovanje ponijeti svoj zdravstve¬ 
ni list. 


ORGANIZACIJA POLASKA 

Konačari. Jedan ili dva dana prije polaska grupe, rukovodstvo 
logorovanja šalje na teren konačare. To je grupa od 3—5 iskusnijih 
logoraša na čelu sa jednim članom uprave. Konačarima je zadatak da 
odmah po dolasku odu u mjesni NO i prijave dolazak grupe. Također 
da odu i o tome obavijeste šumariju ili lugara, trgovca, pekara, mesara, 
seljačku zadrugu ili bilo koga drugog s kime je grupa napravila ugovor 
o nabavci hrane. Nadalje,, oni će organizirati prevoz kolima ili kamionom 
ljudi i opreme od, željezničke ili autobuske. stanice do logorišta. Jedan 
dio konačara će pričekati grupu na željezničkoj stanici i pomoći kod 
prevoza opreme, a drugi će čekati na logorištu ,s naloženom vatrom i 
toplim obrokom (bar čaj) za sve pristigle. Konačari treba da naprave 
privremenu kuhinju i podignu najnužnije šatore. Njihova je dužnost i 
prevoz slame za punjenje slamarica. Ukoliko imaju vremena, konačari 
mogu spremiti i prvu zalihu drva za kuhinju, jer će time biti olakšano 
kuhanje prvih obroka u vrijeme kad budu svi prezaposleni podizanjem 
logora i uređivanjem šatora. 

Posljednje pripreme -odl az-aik. Neposredno prije puto¬ 
vanja dužnost vođe je da uredi sve oko povlastica za vožnju, kupovanje 
voznih karata i rezervacije vagona. Za prevoz grupe i opreme pogodni 
su teretni vagoni. Vođa logorovanja je ujedno i vođa puta, jedan od 
članova uprave preuzima dužnost dežurnog u vagonima, dok jedan drugi 
član uprave vodi brigu oko ukrcavanja i transporta opreme. Voda ima 
kod sebe točan spisak svih koji putuju, željezničke karte, potvrdu o re¬ 
zervaciji vagona, točan plan putovanja i maršrute od željezničke stanice 
na kojoj se grupa iskrcava pa do logorišta. Dan prije polaska svi mo¬ 
raju biti točno obaviješteni o času polaska vlaka kao i o mjestu i vre¬ 
menu (1—2 sata prije polaska) gdje će se sastati. 


Čitava se oprema mora dopremiti na željezničku stanicu mnogo prije 
odlaska vlaka da se mirno i bez zbrke može 1 ukrcati u vagone. ^Naj¬ 
prije se ukrca oprema prema kontrolnom spisku. Ona se slaže pažljivo 
da što putem ne ispadne i ne izgubi :se. Zatim se ukrcaju ljudi. Svatko 
je dužan svoju ličnu opremu složiti tako da zauzme što je moguće manje 
mjesta i da se za nju putem brine, jer je svatko odgovoran za svoje. Nakon 
toga s prozora i s vrata vagona pozdrave se svi s roditeljima i znancima, 
i vođa. definitivno zatvara vrata vagona. Nitko više ne smije izlaziti, 
jer se može dogoditi da vlak ode a netko ostane, što stvara potpuno 
bespotrebne komplikacije. Za vrijeme puta ne smiju se dozvoliti nikakvi 
silasci na usputnim stanicama. Za donošenje vode brine se dežurni u 
vagonu. Vođa određuje zajedničko vrijeme jela. Pola sata prije dolaska 
na odredište svi moraju biti spremni za izlazak. 

Kod silaženja iznosi se prvo lična oprema i bržo se slaže na zgodno 
mjesto u red. Zatim, se iskrcava grupna oprema. Nakon što je sve iskrcano, 
vođa i dežurni u vagonu još jednom sve pregledaju da ne bi što ostalo 
zaboravljeno. Sada su svi spremni za polazak na logorište. Vođa učini 
prozivku i naređuje ukrcavanje opreme u seljačka kola ili kamion na 
čemu pomažu i konačari koji odmah grupu povedu na logorište. 

Putovanje na logorovanje treba podesiti tako, da se na teren uvijek 
stiže u jutro ili najkasnije rano poslije podne. To je zato da bude vremena 
za podizanje šatora i cjelokupan smještaj. Ukoliko se desi, da grupa 
stigne na logorište pred mrak ili noću, tada se kod svijetlosti fenjera 
ili baterijskih lampi podiže nekoliko najvećih šatora, (to može biti i jedan 
veliki šator na pr. ambulantni ili vojni) ako grupa takve ima, i u njih 
se smjeste svi pioniri za tu noć. Naravno da nema vremena za punjenje 
slamarica pa se umjesto toga za ležište upotrebe pripremljene daske za 
krevete ili sanduci od šatora ili što drugo, što se nađe pn ruci. Na to 
se prostru cerade, drugi šatori, prazne slamarice, pokrivači i ponjave 
i privremeni je smještaj gotov. Ako je vrijeme kišno ili prijeti kiša, 
tada jedna grupa, čim se ti najnužniji šatori postave, iskopa jarke oko* 
šatora. Sva se druga oprema pokrije ceradom ili stavi pod jedan veći 
šator. Nije uputno u takvoj prilici pripremanje tople hrne dok ne svane. 
Ako grupa logoruje blizu kakvog sela može prespavati kod seljaka na 
sjeniku što je još bolje, a u jutro ili kad prestane kiša ide na logorište. 
Kod spavanja na sjeniku treba da se strogo zabrani svako paljenje svijeća, 
fenjera, šibica kao i pušenje. Svatko neka si svoje sitne stvari dobro 
spremi u naprtnjaču ili torbicu, jer ako ih u sjenu izgubi, neće ih više 
naći, a one ujedno postaju opasnost kod hranjenja domaćih životinja. 
Prije odlaska treba se zahvaliti domaćinu i ostaviti iza sebe sve pospremi- 
ljeno i u redu. 

RASPORED I ORGANIZACIJA RADA 
NA PODIZANJU LOGORA 


Po dolasku na logorište slijedi odmor od najviše jednog sata, a zatim 
vođa saziva zbor i podjeljuje čitavu logorsku grupu na dvije glavne 
grupe: 

1 . šatorsku grupu 

2 . kuhinjsku grupu 

Svaka grupa slaže svoju ličnu opremu u red, u blizini mjesta gdje 
će raditi. 

Vođa. određuje mjesta na kojima će se podizati razni logorski objekti. 

' Šatorska grupa (koja je brojnija od kuhinjske) dijeli se na 
ova radna odjeljenja: 

a) odjeljenje koje podiže stambene šatore za sve. 

b) odjeljenje koje ide odmah da iskopa latrinu (nužnik) 

c) odjeljenje koje puni slamarice slamom 

d) odjeljenje koje priprema (siječe i pili na određene dimenzije) 
oblice za krevete (ukoliko se ne nose sklopivi kreveti). 

Kuhinjska grupa dijeli se na ova odjeljenja: 

a) odjeljenje koje podiže kuhinjsku ceradu (natkrovlje) 

b) odjeljenje koje iskopava i gradi ognjišta 

c) odjeljenje koje iskopava jamu za otpatke 

d) odjeljenje koje podiže magazin za hranu i odmah slaže i maga- 
zinira namirnice 1 . 

Ukoliko su konačari pripremili drva za kuhinju, može se ubrzo početi 
s kuhanjem večere. Najbolje je da se prigotove jela koja su brzo gotova 
i okrepljujuća, na pr. čorba, gulaši, kava i si. Važno je da pioniri poslije 
rada uzmu toplu hranu. Onoga časa kad se prvi zadaci. posvršavaju, svi 
prilaze k već podignutim šatorima, grade svoje krevete i slažu svoju 
ličnu opremu u šatore. 

Vođa određuje gdje će tko spavati, ali treba da poštuje želju i 
drugarstvo pionira. Prije mraka treba pripremiti fenjere. Kad se podijeli 
večera, pročita se dnevna zapovijed za sutrašnji dan i svi idu na spavanje. 

Prvoga dana ne mora biti logorske vatre, jer su svi suviše umorni 
od puta i posla. Ako vođi uprave logora uspije da se sav taj rad odvija 
prema planu, može biti zadovoljan, jer je zadatak za prvi dan logorovanja 
sasvim ispunjen. 

Drugoga dana sve počinje po već utvrđenome logorskome redu. Toga 
dana podižu su i grade ostali logorski objekti. Opet se rad podijeli na 
nekoliko odjeljenja: 

a) odjeljenje -koje odlazi u šumu da usječe i dopremi jarbol za zastavu 
To odjeljenje treba da izvrši sve druge pripreme oko podizanja jarbola 
kao što su: kopanje jame za jarbol, donošenje kamena i rašlja za pomoć 
kod dizanja jarbola, pripremanje čvrstog užeta, rad oko priprem,anja 
špage, alke i zastave koju treba staviti na jarbol. 

b) odjeljenje koje podiže logorska vrata i ogradu. Ono treba učiniti 
slijedeće: usjeći i spremiti sav drveni materijal, pripremiti čavle, špagu, 
užad, kad je to učinjeno pristupaju poslu oko gradnje vrata i ograde. 

c) odjeljenje koje priprema teren za logorsku vatru. Ono treba da 
uradi ove poslove: iskopavanje busenja u krugu cko vatre, ili donošenje 
lijepih kamenova za krug, donošenje i rezanje oblica za svečanu logorsku 
vatru, slaganje vatre. 

d) odjeljenje koje podiže blagavaonicu (trpezariju) treba da pripremi 
sav materijal, podigne natkrovlje i napravi stolove i klupe. 

e) odjeljenje koje će urediti sportski teren, izmjeriti ga, obilježiti, 
podići stupove za odbojku, napeti mrežu te izvršiti razne druge poslove 
na tom, području. 

Isti dan sve šatorske momčadi treba da iskopaju jarčiće za kišu oko 
svojih šatora. 

S time bi glavni i najvažniji dio radova oko podizanja i uređenja 
logora bio završen. Ostaje još da se sve uljepša, popravi, izgrade razni 
pionirski objekti kao što su mostići, pristanište za čamce, signalna stanica 
it. d. te razni drugi logorski patenti. Ovisi o vođi logorovanja i o znanju 
i sposobnosti sviju ostalih koliko će moći i htjeti da naprave zt što ljepši, 
što udobniji i zabavniji život na svom logorovanju. 

PIONIRSTVO 


Alat 

U pionirski alat spada: 

1 . nož 

2 . sjekira 

3. pila (testera) 

4. ašovčić (lopatica) 

5. lopata 

6 . užad 

7. čekić 


8 . kliješta 

9. dlijeto 

10 . turpija 

11 . kameni brus 

12 . drveni bat (maljić) 

13. svrdlo 

14. blanja 


Svaki komad alata ima svoju svrhu i zadaću; nije uputno, da se, na 
primjer, nožem iskopava kamen ili da se blanjom zabija čavao. Takvim 
postupkom ubrzo će se alat uništiti. Dakle, pažnja! Poslije upotrebe, svaki 
metalni dio treba namazati vazelinorn ili mašću za metal, da ne rđa. 
Poznato je da sjekira ili testera, ostavljena u noći u rosnoj travi, zarđa. 
U šatoru magazinu, zgodno je napraviti iznad zemlje podignute police 
za alat kako bi bio što dalje od zemlje koja je vlažna. Uzalud imamo sje¬ 
kiru ako se može, kako narod kaže, na njoj jašiti. Sjekira i sav ostali alat 
treba da je oštar, i dobro nasađen, jer će tek takav biti uvijek spreman 
za upotrebu. 

Za čuvanje i održavanje alata na logorovanju služe: 


1 . dobro uređene i suhe police u magazinu 

2 . šmirkov papir za čišćenje 

3 . turpija i kameni brus za oštrenje 

4 . vazelin i mast za konzerviranje 

5 . pažljivo rukovanje kod upotrebe 

Nekoliko savjeta kod kupnje i upotrebe alata: 

1. Logor ski nož, čvrst i oštar, neophodan je za potrebe logoro¬ 
vanja. Najpraktičniji je veći nož na sklapanje s još nekoliko pomoćnih 
patenata (vadičep, drugi nožić, otvarač za konzerve i t. d.) jer može poslu¬ 
žiti za mnogo raznih poslova. Poželjno je da takav nož ima karičicu za 
objesiti na lančić ili kožni žniranac. No na grublje poslove kao što su 
sječenje grana, pripremanje drva za vatru, rezanje i izradu kolčića i t. d. 


mnogo više vrijedi veći nož koji se ne sklapa. Takav nož treba da ima 
oštricu samo 1 s jedne strane dosta široku i tanku. Dužina oštrice ne smije 
biti više od 14 cm jer je nož sa jako dugačkom oštricom nespretan kod ra¬ 
da. Nož se nosi u toku od kože, koja treba da je čvrsta tako da je vršak 
noža ne probije. Držak noža može biti od drva, životinjskog roga, kože ili 
plastične mase. Svatko sebi može sam načiniti logorski noz. Kupi se manji 
kuhinjski nož od dobrog čelika i za njega se načini kožni tok i logorski 
nož je gotov. Nož treba poslije upotrebe uvijek očistiti i premazati tan¬ 
kim slojem vazelina ili masti da ne rđa. Nož se oštri finom turpijom 
i kamenim brusom. Dobro je na logorovanje ponijeti turpiju i manji 
kameni brus za oštrenje. Vrlo je loša navika ostavljati nož zaboden u 
zemlju, a još gora zabadati ga u živo drvo. Nož nije predmet za igranje, 
nego je potreban alat svakome tko logoruje ili boravi u prirodi. 



2. s j ekirica je najbolja od 50—70 dkg težine (samo metalni dio 
bez drške). Držak neka joj je od žilavog tvrdog i suhog drva na pr. 
jasena, graba, klenovine, drena ili kojeg sličnog drva, dužine otprilike 
40 cm i ne smije biti u rukohvatu ni predebeo ni pretanak da dobro leži 
u ruci. Šumska teža sjekira treba težiti 1—2 kg. Ona ima dulji držak 
za zamah s obje ruke, duljine otprilike 80 cm do 1 m. Sjekira se najprije 
oštri turpijom a onda kamenim brusom. Ako je čelik pretvrd, pa ga 
turpija ne može brusiti, sjekira se stavi u vatru da se užarila ohlađuje 
se na zemlji; tada će biti mekša. Ako poslije brušenja želimo da opet bude 
tvrda kao i prije, ponovo je užarimo u vatri pa je uronimo u hladnu vodu 
ili ulje. Tako se opet zakali. Držak sjekire ne učvršćuje se u ušice zabi- 
janjem čavala u njega već drvenim klinom, kojemu učinimo mjesto 
dlijetom. 

3 pila ili testera imade više vrsta. Velika šumska pila služi kod 
većih šumskih radova, dok je za logorske poslove dostatna i obična 
lučna pila. Za pilu je dobro napraviti drveni tok da joj se prilikom 
transporta ne ozlijede zubi ili da se na njoj netko ne povrijedi. 

1 - 




4. ašovčić ili lopatica je neophodan na logoru. Najbolji su voj¬ 
nički ašovčići. On mora kao i sjekira biti od čvrstog i tvrdog materijala, 
jer s njime kopamo jarčiće često i u vrlo tvrdom i teškom terenu. Ašovčić 
se također oštri turpijom. I za ašovčić je potreban kožnati tok. Kod 


pakovanja ašovčić, kao i sjekiriea, ukoliko nisu stavljeni u sanduk, dolaze 
na vrh ili sa strane ranca. Veća od ašova je lopata ikoja služi za kopanje 

većih jama. . _ , 

5. uže ima svestranu upotrebu. Počam od osiguranja paketa, san¬ 
duka, kod transporta i osiguranja vanjskih vrata, pa do podizanja jarbola, 
vučenja balvana, pravljenja kreveta, osiguranja na brvnu ili mostu, 
kod gradnje signalnih stanica, mostova i t. d. Užad može biti sukana i 
pletena. Najbolja je pletena i to od lana ili konoplja. Takva užad je^ vrlo 
otporna na vlagu. Za vrijeme kiše svako uže kojim je nešto pričvršćeno 
na pr. jarbol, šatorski konopci, treba otpustiti, jer se napije vlage pa 

se stegne. , 

6. turpiju i kameni brus treba čuvati od pada na kamen ili jakog 

udarca jer lako puknu. 


Čvorovi i petlje 

Poznavanje i vezivanje raznih čvorova vrlo je potrebno kod logorskih 


gradnja. 



■Ambulantni čvor 



Čvor za skraćivanje 



Vatrogasni čvor 



Mrtvi čvor 




Morski čvor 


Ambulantni čvor se upotrebljava za vezivanje dva kraja 
užeta jednake debljine, zove se tako i jer se često upotrebljava kod vezi 
vanja zavoja i marama u prvoj pomoći. 

Morski čvor upotrebljavaju najčešće ribari i mornari. Vrlo ga 
je lako odvezati. 

Čvor za skraćivanje konopa se upotrebljava kada se ne 
želi uže odrezati, a da ipak bude po želji kratko. 

Vatrogasni čvor služi za ojačan je užeta. 

Šumski čvor je potreban kod vezivanja užeta za vuču teškog 
drveća ili balvana. Vrlo se lako i jednostavno veže. 

Mrtvi čvor služi da neko deblo ili tijelo čvrsto vežemo, stegnemo 
bez bojazni da će se obvezati ili da će se klizanjem čvora još jače 
pritegnuti. 

Šatori 

Šatora za logorovanje ima mnogo vrsta i veličina. Radi se samo o to¬ 
me kojoj svrsi je kojii tip namijenjen. 

Strešni šator je najjednostavniji šator koji služi za kratka 
noćenja u pomanjkanju boljega šatora, a može čak da posluži i za trajno 
logorovanje sa podgradnjom od dasaka. To je zapravo pravokutni komad 
šatorskoga platna prelomljen napola i napet kao krov od kuće. Za njega 
su potrebne 2 vertikalne motke oko 8 komada koičića i nešto konopa. 
Može se upotrebiti na mnogo načina i za mnogo prilika. 




Pira m, ii d ni šator je oblika četverostrane piramide. Lak je, lako 
se postavlja i najbolje služi za bivakovanje. Za stalno logorovanje se 
podigne na okvir od daske. 


B r d s k i t i p šatora služi alpinistima i.planinarima. To je, moglo 
t)i se reći, polovica šatora kućice, i to po dužini. Tako ga se može lako 
prisloniti uz stijenu pa se odlično drži u olujnom vjetru i zahtjeva malo 
prostora za postavljanje. 


Zvonasti šator je pogodan za spavanje za više pionira, jer je 
obično većih dimenzija (vojnički i ambulantni šatori.) Može odlično po¬ 
služiti kao šator za upravu logora ili kao šator za sjednice, sastanke i s . 




Šator od šatorskih krila je odličan za bivakovanje, jer 
svaki pojedinac na putovanju nosi po jedno šatorsko krilo. Takav se 
šator na stalnom; logorovanju može podignuti na okvir od dasaka pa je 
još udobniji. On može biti sastavljen od dva, četiri i više krila. 

Specij a Ini-, Šatori’ za logorovanje u teškim zim¬ 
skim us 1 ovi ma izrađuju se od najboljih umjetnih vlakana (najlon, 
perlon, terilen i drugih). Načinjeni su sa dvostrukim, zidovima ispunjenim 
guščijim pahuljicama, specijalnom vatom ili kojom drugom materijom 
koja je odlični izolator. Povrh toga imaju još jedan kompletan tanki šator 
kao omotač oko sebe.. Također posjeduju odlični gumeni pod pokriven 
materijalom za termoizolaciju. Zatvaraju se gotovo hermetski sa patent¬ 
nim zatvaračima, a grade se dosta niski da budu što je moguće bliže 
tlu kako bi što bolje odoljevali udarcima vjetra i mećave, U takvim 
šatorima spava se isključivo u toplim spavaćim vrećama, a boravi u 
visoko planinskoj ili u polarnoj odjeći. Za grijanje šatora služe benzinske, 
parafinske ili petroleum grijalice koje mogu tako zagrijati šator da bude 

razlika između vanjske i unutarnje temperature i do 20° C. Također su 
takvi šatori opremljeni vrlo laganim ali neobično čvrstim složivim me¬ 
talnim motkama i kolčićima. 



Osim gore nabrojenih vrsta šatora imlade još vrlo mnogo različitih, 
drugih vrsta i tipova šatora koji se odabiru već prema potrebi, moguć¬ 
nostima i ukusu pojedinca. 

Šator tipa kućice je najobljubljeniji i najviše upotrebljavani 
tip šatora u svijetu i kod nas, koji i sam imade još mnogo raznih oblika 


i podvrsta. Tako na primjer on može imati visoke vertikalne stijene,, 
blako spušten krov i obratno. Prvi tip je bolji što se tiče komfora*, 
a drugi je podesan za krajeve s mnogo kiše (po strmom kosom, krovu 
voda bolje klizi i udar kišnih kapi je oslabljen djelovanjem kosine).. 
Zgodno je ako šator ima poseban dio za prtljagu i pribor (apsidu). 



Šatori za duža logorovanja dobro je da su nešto veći i prostraniji 
radi lakšeg i komfornijeg stanovanja kroz duže vrijeme. Osim tog na duže 
logorovanja se sva oprema redovito transportira nekim prevoznim sred¬ 
stvom pa nešto veća težina i zapremina šatora ne predstavlja neku 
naročitu poteškoću. Šator mora biti napravljen od čvrstog i nepromočivog 
materijala, (laneno platno, balonska svila ili si.), ali u slučaju da se 
odlučimo na vlastitu izradbu šatora koja je mnogo jeftinija, može po¬ 
služiti i vrlo čvrsto platno žutica ili takozvani amerikanski bukač. Pret¬ 
hodno ga je potrebno namočiti da se stisne da ne bi kasnije šator ispao, 
kojekako. 



Vrlo je dobro ako šator ima dno od gumdranog platna koje je ušiveno' 
za šatorske stranice ili je pričvršćeno dugme tima pa se može lako skinuti 


po potrebi. U takvom šatoru ako je dno odlično pričvršćeno i nepropusno, 
može se ležaj načiniti i na podu bez bojazni da će biti vlažno. Ako pak 
šator nema takvog gumiranog poda, tada se mora podignuti šumski krevet 
od oblica koji je visok i dobro izoliran od vlage sa zemlje. Ako se stanuje 
u šatoru s gumenim dnom duže vremena (preko 7 dana) dobro je s vre¬ 
mena na vrijeme pomaknuti cijeli šator s mjesta, i teren ispod poda izlo¬ 
žiti preko dana suncu da se dobro osuši, pošto ispod poda nakon nekoliko 
dana počinje trunuti trava, a vlaga se ne može isušiti. 

Mnogi šatori su tako građeni da se dadu otvoriti s prednje ii sa stra¬ 
žnje strane-, pa se čak mogu i stijene sa stame podignuti tako da ostane 
samo krov. Takav šator je odličan u vrućim ljetnim danima (radi pro¬ 
maje). Odlični su šatori koji osim svog krova imaju još jedno natkrovlje 
koje ima razmak od 10—15 cm iznad šatorskog krova. Takvo natkrovlje 
je osiguranje protiv jakih i dugotrajnih kiša, i odlična izolacija od vrućine 
i sunca. Dakle prednost irnadu šatori s natkrovljem. Dugom upotrebom 
šatorsko še platno nešto istegne pa se šator nešto poveća. Zato se ne treba 
čuditi ako se kroz 2 ili 3 godine šatorske motke koje su inače bile točno 
na mjeru najednom učine prekratke. Njih se može onda produljiti. 

Za vrijeme kiše nije uputno dirati glavom ili rukama šatorski krov, 
jer kod slabijih vrsta materijala na takvom mjestu šator procuri. 

Impregnacija šatora. Svaki šator (pa i najbolji) s vreme¬ 
nom izgubi nešto od svoje nepropasnosti i potrebno ga je iznova impreg¬ 
nirati. To je potrebno i u slučaju kad šator šijemo sami. Impregnacija 
se može učiniti na ovaj način: u vodi treba rastvoriti Burow tablete i 
to u omjeru na 4 1 vode 1 Burow tableta. U tu dobro razmješariu rasto- 
pinu namoči se cijeli šator i pusti ga se močiti 24 sata (najbolje u ku- 
paonskoj kadi). Tada ga se oprezno izažme (ali ne suviše) i stavi sušiti 
na hladovito mjesto i, impregnacija je gotova. Tako impregniran šator 
traje 2—3 godine. Na tamnim, šatorima mogu nekada ostati bijele mrlje 
od Burowa, ali one se s vremenom izgube. Impregnirati se može još i 
rastopinom parafina u benzinu ali je taj postupak teži, kompliciraniji i 
dosta opasan. 

Šatorski pribor 

Vertikalne šatorske motke najbolje je da. budu od čyrstog i glatkog 
drva. Mogu biti od jednog komada, ali su praktičnije složive od neko¬ 
liko komada. Debljine 2,5—4 cm (prema težini i dimenziji šatora). Ta¬ 
kođer se to odnosi i na ,motku za hrbat šatćra, samo ona mora biti od jed¬ 
nog komada, a ako se slaže od nekoliko dijelova oni moraju biti vrlo 
čvrsto spojeni da se za vrijeme upotrebe ne bi rasklopili. Za šatore za 
bivakovanje najbolje su motke od bambusa ili tonkin trstike, jer su vrlo 
lake. Takve bambus motke mogu se osigurati od loma omatanjem flastera 
oko njih. 

Kolčići za pričvršćivanje konopa mogu biti drveni i metalni. Drveni 
kolčići su jeftiniji, jednostavniji i lakši, dok su metalni čvršći i izdr¬ 
ži jivij i. Ako se odlazi na kameni teren, neophodni su metalni kolčići. 



Najbolji su od duraluminiuma ili pak od čeličnog lima da budu čvrsti, 
tanki i relativno laki. Kolčići od debelih željeznih cijevi vrlo su teški 
za prijenos pa radi toga nisu zgodni za upotrebu. Kao materijal za 
drvene kolčiće najbolji je jasen, grab i bukva. Dužina kolčića neka je 
25—35 cm. Za tvrdu i gustu zemlju mogu biti i nešto kraći kolčići dok 




2a mekano i pjeskovito zemljište kolčići treba da budu što dulji. Kol- 
Čići se zabijaju u zemlju pod kutem od 45°. Konopac na kolčiću treba 
da je sasvim blizu zemlje kako kolčić ne bi trpio od prevelikog tlaka, 
ali konop ipak ne smije biti u zemlji da ne istrune i tako pukne. 

3 Biblioteka Saveza pionira 

Žabice za napinjanje i reguliranje napetosti šatorskih konopaca su 
drvene ili metalne pločice veličine 5—10 cm sa dvije rupice za provla¬ 
čenje konopa. Svaki šatorski konop treba da ima svoju žabicu za 
reguliranje. 

Podizanje šatora 

Najprije se šator rastvori i provjeri da li su svi konopi i »žabice« 
za natezanje u redu. Tada se podigne na vertikalne motke. Nakon toga 
se zabiju prednji i stražnji kolčić (glavni kolčići za šator po dužini), 
nakon toga se šatorska vrata zatvore pa se učvrste prednja dva kolčioa 
koji natežu krov, iza njih stražnja dva pa tek onda kolčići u sredini, a 
na kraju kolčići koji napinju vertikalne stijene šatora i učvršćuju ša¬ 
torski pod. Šator treba da je postavljen tako da mu je ulaz okrenut 
prema suncu i na tu stranu malo nagnut kako voda ne bi mogla ući u 
šator. Treba izbjegavati podizanje šatora u jarugama, vrtačama, koritu 
presušenog potoka, na ilovači, pored mravinjaka, u gustoj travi, pod 
drvom ( u stabla često udara grom). Prije podizanja šatora zemljište 
se dobro pregleda i očisti (nekada se može desiti da na to mjesto zaluta 
i zmija otrovnica). Šator postaviti tako da ga štiti šuma od vjetra, pa 
ulaz nikada ne okrečimo u smjeru glavnih vjetrova. U kraju gdje imia 
komaraca potrebno je šator zatvoriti još dok sunce sije da se komarči 
ne usele prije noći u njega. Šator treba čuvati od stoke koja ga može 
srušiti ili poderati. Razni otpaci od jela, kutije od konzervi ili proliveni 
kakao u jarak oko šatora privlači mrave i druge insekte, zaudara i ne 
izgleda ni najmanje lijepo. Na večer a pogotovo prije kiše potrebno je 
žabice za natezanje šatorskih konopaca popustiti jer noćna rosa i kiša 
skuplja šatorskb platno pa je šator u opasnosti da na kojem slabijem 
mjestu ispuca. Kad se šator posuši žabice se opet dobro nategnu. 

Pakovanje šatora 

Nakon završenog logorovanja, šator mora prije pakovanja biti pot¬ 
puno osušen, jer će platno u protivnom početi da trune, osobito ako je 
jako vlažan i dugo zamotan. Najbolje je da šator ima posebnu platnenu 
vrećicu za pakovanje ilii čak određeni drveni sandučić s ručkama za no¬ 
šenje i bravicom za zatvaranje. Takav sandučić na logorovanju uvijek 
dobro dolazi za spremanje sitnih stvari ili kao stol u šatoru. 

Unutarnje uređenje šatora 

Ležaj i i kreveti. Na kratkom logorovanju s jednim ili dva 
noćenjai može se načiniti provizorni ležaj. Ako se logoruje u šumi, to 
nije teško. Najprije se načini plitka ogradica u dimenzijama kreveta, 
od pletera ili oblica. Potom se unutra stavi dosta debeo sloj suhoga 
granja debljine 5—8 cm. Sve se to slaže unakrst. Na to se stavljaju tanke 
grančice Crnogorke ispremješane, a na sve to suho lišće debljine 10—15 
cm. Za nuždu dobre su i zelene cmogorične grančice ili paprat. Ako se 
logoruje u ravničarskom kraju može se naći suhe trave ili osušiti vrbino 
lišće i time prostrijeti ležaj. Na to se onda prostre šatorsko krilo', deke ili 
što drugo — i ležaj je gotov. 

Šumski krevet načinimo vrlo lako ako samo imamo prikladne drvene 
građe. Odrežu se, istešu i zaoštre 4 oblice dužine 50 cm debljine 5—7 cm 
i zabiju se čvrsto u zemlju, s time da oko 20—30 cm ostane iznad zemlje. 
To su noge kreveta. Na njih se po dužini zabiju dvije čvrste motke 
debljine 5—7 cm a dužine koliko želimo da bude krevet dugačak, i na 
njih pribijemo ili zavežemo dvije poprečne kraće motke (širina kreveta) 
i okvir za krevet je gotov. Sada priredimo još oko 15—20 komada nešto 
tanjih i elastičnih čvrstih šiba koje popreko dužine kreveta u razmacima 



od 10—15 cm zabijamo ili vežemlo. Kad je to gotovo gore se stavi dobro 
punjena slamarica i krevet je gotov. Umjesto pribijanja poprečnih šiba 
može se isplesti i mreža od užeta na krevetni okvir, samo je treba 
čvrsto napeti. Dobar krevet može se načiniti ako se uzmu dvije debele 
oblice kao kraće stranice kreveta, polože se na zemlju kod glave i nogu, 
učvrste se kolčićima da se ne bi koturanjem pomicalo i na njih se po 
dužini slažu, zabijaju ili vežu motke duljine kreveta (mogu poslužiti ii 
daske) i krevet je gotov. 

Svakako da su najbolji kreveti za sklapanje. Takav krevet ima slo- 
živi drveni okvir (može biti i iz metalnih cijevi, na pr. od durala), na 
koji je napeto platno. On se razvuče, složi i unese u šator. Na nj se 
fl^ože staviti slamarica, osobito u hladnijim krajevima. Ležaj ili krevet 
ne pravi se preko cijelog unutrašnjeg prostora šatora, jer je tada kre¬ 
tanje u šatoru skoro nemoguće, a da se ne gazi po pokrivačima i Čar- 
savima. Prema obliku i veličini šatora prilagođava se i smještaj kre- 

veta i drugih stvari. U šatoru osim prostora za ležaj mora ostati i mjesta 
kamo se slaže lična oprema. Tu se načine police, stolić, stolicice ili drugo 
prema želji. Najteže je raspoređivati prostor u okruglim, šatorima jer 
se mnogo prostora gubi zbog samog oblika šatora. Međutim uz malo 
umješnosti i to se dade urediti. 

Danas se za šatorovanje mnogo upotrebljavaju gumeni zračni ma¬ 
draci. Vrlo su praktični, jer se brzo i lako iz njih imade krevet. Odličan 
su izolator od vlage, ali u hladnijim krajevima (na pr. Gorski Kotar, 
bosanske planine) nedovoljno štite od hladnoće osim ako imamo više 
deka. Uz takav gumeni zračni madrac uputno je imati toplu vatiranu 
vreću za spavanje. Slaba je strana gumenih madraca što se mogu oštrim 
predmetom ili trnom probušiti, pa je potreban opra'vak kao kod zrač- 
nica za bicikl. Takvi su madraci dcbro došli kod logorovanja na moru 
gdje je malo drvene i druge građe, a kraj je suh i topao. 

Najposlije, treba naglasiti da spavanje na goloj zemlji, prekrivenoj 
samo s jednom dekom, valja izbjegavati. Ma kako nam zemlja izgledala 
suha, ona je ipak vlažna, osobito noću kad padne rosa. Osim toga spava¬ 
nje na zemlji je neudobno, a iznenadni pljusak može učiniti vrlo nepri¬ 
jatno »noćno kupanje«, koje se može loše svršiti po zdravlje. 

Police, stol, patenti u šatoru 

Za udoban život na logorovanju važno je kako se uredi; i opremi 
šator za stanovanje. Stvari i oprema treba da se uredno smjeste — sva¬ 
kako ne na krevet, jer će tamo smetati. Isto tako ne treba da ostanu ni 



u naprtnjači, jer kad štogod zatreba nikada se ne zna gdje je. Stoga 
načinimo police i stol. Stolić i police mogu se napraviti od tanjih oblica 
ili od šiblja i dasaka sa pilane. Ideje mogu biti najrazliičitije. Za cipele 

se načini stalak, da ne stoje na zemlji, i to kod samog izlaza iz šatora. 
U šatoru koji nema gumeno dno uputno je načiniti pod od oblica, dasaka 
ili pletera. Razne vješalice za odjeću, svjetiljke ili što drugo ovise tako¬ 
đer o znanju i vještini šatorskih stanara. 



Osvjetljenje šatora 

Najbolji su mali fenjeri na petrolej. Fenjer se uvijek puni petro- 
lejem izvan šatora, napolju. Ponosimo sa sobom rezervni cilindar (staklo) 
i komad stijenja (fitilja). Fenjerom treba pažljivo rukovati, da se ne 
Upali krevet ili šator. Najbolje je da visi obješen na poprečnoj (hrptenoj) 

motci, na komlađu špage ili žice bar 20 cm daleko od šatorskog platna 
da se šator ne upali. Može se načiniti patent, pa se fenjer može po 
motci ili napetoj žici pomicati naprijed i nazad. 

Svijetlo je mnogo jače (ali postupak kompliciraniji) s osvjetljenjem 
šatora petroplinskim (petrolejskim ili benzinskim) ili gasnim (acetilen) 
svjetiljkama. Takve svjetiljke mogu odlično poslužiti za kancelariju čete, 
za ambulantu ili ih vođa objesi na jarbol ili na drugo neko mjesto na 



sredini logorišta, da prostor bude bolje osvijetljen. Upaljivanje, pu¬ 
njenje i popravak takvih svjetiljki treba dopustiti samio odraslim oso¬ 
bama, koje se u to razumiju, jer uvijek postoji mogućnost nesreće 
zbog nepažnje. 

Najjednostavnije su svijeće. Svijeću treba staviti u bocu s odrezanim 
dnom ili u poluizrezanu kutiju od konzerve da bude šator zaštićen ako 
bi se svijeća slučajno prevmula. I kod svijeća oprez! Osvjetljenje bate- 
.rijskom lampom je najsigurnije i najbrže, ali je nezgodno to što se 
baterije brzo istroše. 


Opkopi ili jarci za vodu 

Ako imamo u šatoru gumeni pod, potrebno je oko šatora iskopati 
odvodne jarčiće za vodu. Jarak treba da je iskopan točno ispod šatorske 
strehe da kiša curi u nj. Jarak se iskopava oko cijelog šatora, a ako je 
teren nešto nagnut, nije potrebno kopanje s prednje strane šatora, jer 
je tamo teren najniži. S tog najnižeg kraja odvedemo jarčiće da se voda 
slije u nizinu. Ako je teren potpuno ravan i pjeskovit, iskopa se u bli¬ 
zini šatora rupa 50—70 cm dubine pa se u nju odvedu jarci. Ima više 


vrsta kopanja jaraka oko šatora. Jarak treba da je širine 10—15 cm a 
isto toliko dubok. Iskopanu zemlju stavljamo na vanjsku stranu jarka 
kao obrambeni zid od vanjske vode (nikako na šatorske stijene!). 







Jedan od najvažnijih logorskih higijenskih uređaja i objekata su 
latrine. Uporedo s podizanjem; šatora, po dolasku na logorište kopaju 
se latrine. Latrina treba da je udaljena od logorišta 50—150 m. Treba 



da bude na zaklonjenom mjestu iza ruba šume, ili se pak načini zaklon 
od pletera, lišća 1 , dasaka ili cerade. 

Mjesto se izabere -tako, da se nalazi niz vjetar od logorišta i udaljeno 
od potoka i vode za piće. Za latrinu se iskopa jama 40—50 cm širine 
150 cm dužine i 1 m dubine. Iskopana zemlja se ostavlja na hrpi pozadi 
jame, da je bude za zatrpavanje nakon upotrebe latrine. U blizini treba 

da se nalazi i mala lopatica za zagrtanje zemlje. Iznad jame se napravi 
drveni okvir od oblica ili dasaka za sjedenje. Jama se mora bar svaki 
drugi ili treći dan polijevati klornim ili običnim vapnom (krečom). 



Jame za otpadke 

Nalaze se u blizini kuhinje 20—30 m udaljene. U njih se bacaju 
kuhinjski i drugi otpaci. Jama je dužine 1 m, širine 50 cm, dubine 1 m. 
Mora biti pokrivena poklopcem od pletera ili dasaka, da ne zaudara. 
Kad se ispuni do tričetvrtine, treba da se zatrpa zemljom i iskopa se 
nova jama. 

Kuhinje i vatre za kuhanje 

K u h i nj a se podigne i uredi 25—35 m od logorskog kruga ili 
zadnjeg šatora, na takvom mjestu koje je kakvim prirodnim zaklonom 
odijeljeno od šatora za stanovanje i koje se po mogućnosti nalazi u hladu 
S obzirom na smjer vjetra, kuhinja se postavlja -tako da sa nje vjetar 

ne nosi dim na logor ište. Da se (kuhari i vatra zaštite od kiše podigne se 
iznad vatrišta cerada. Cerada treba da je podignuta dosta visoko iznad 
vatre da ju ni visoki plamen ne bi mogao dohvatiti. Kao krov može 
poslužiti šatorske krilo (za manju kuhinju) ili veća cerada. Također je 
odličan krov od tanjih dasaka pokrivenih krovnom ljepenkom. 

Vatrišta. Na duljern logorovanju i za velike kotlove ili lonce 
sazidaju se vatrišta od opeka, kamena ili zemlje. Takva peć treba da 
je dosta visoka kako bi zrak što bolje strujao. Uputno je ponijeti na logo¬ 



rovanje odgovarajuću željeznu ploču ili rešetku, kako bi se moglo na 
vatru postaviti i manje posude ili tave. Oko vatrišta ne smije biti suhe 
trave, naslaganih drva, slame, dasaka ili drugih predmeta koji bi se 
mogli zapaliti. Pepeo se baca u jamu za otpatke. Vrlo je jednostavan 
i dobar način građenja vatrišta usijecanje jame za vatru u koso nagnuti 
teren, tako da je otvor za loženje na samoj kosini. Također su jedno- 

42 




stavna vatrišta od nekoliko složenih većih kamenova i na njih posta¬ 
vljena željezna ploča ili rešetka ili naprosto veća posuda za kuhanje. 
U krajevima gdje nema kamenja, načini se tronožac od motki ili preba¬ 
cimo motku na dvije rašlje i na nju se objese kotlići. Za logorsku kuhinju 
odlični su vojnički prenosili kotlovi koji su tako uređeni da se kotao 

kod pranja i čišćenja može jednostavno okrenuti i potpuno nagnuti a 
da se ne vadi. Takvi su kotlovi odmah spremni z.a upotrebu. 




Drva za kuhinju slažu se u uredno podignutu kamaru neda¬ 
leko vatre, ali ne preblizu. Drva se prekriju starom ceradom da budu 
zaštićena od kiše. U kuhinji treba da bude uvijek dovoljno drva i da 
su suha; inače se može lako dogoditi, da je obrok gotov znatno kasnije 
no što je to predviđeno dnevnim redom, 

Vatrišta za logorske vatre 

Vatrišta za svečane logorske vatre kopaju se i grade na sredini 
logorišta ili na kojem drugom lijepom i prostranom mjestu. Oko logorske 
vatre skupljaju se večerom svi logoraši na zabavu i pjesmu. Logorska 
vatra je krug s prečnikom 1,5—2 m. 

Na mjestu gdje namjeravamo izgraditi vatrište odstrani se trava, 
busenje i kamenje, napravi se ogradica oko očišćenog kruga, od busenja 
ili lijepo složenih kamenova 15—20 cm visoko. Mjesto za vatru ne treba 
kopati duboko u zemlju, jer se poslije kiše na tom mjestu dugo zadržava 
voda, a osim toga, ako je teren niži od ostalog terena, vatra nema dobru 



promaju. Važno je da je zid oko vatre lijepo građen. Da bi vatra bolje 
gorjela i izgledala što svečanije i ljepše, slaže se na razne načine. Jedan 
od najljepših načina slaganja je vatra pa god a. Ona se slaže od 
lijepo rezanih oblica. Najdeblje oblice slože se u obliku kvadrata i onda 
se na njih dalje slažu poprijeko dvije i dvije sve tanje oblice. Tako 
cijela vatra izgleda kao indijska pagoda. Unutar takve pagode prethodno 
se naslaže gomilica suhih i tankih grančica (njome se ispuni sav unu¬ 
tarnji prostor za pripaljivanje. 

Pravilo kod slaganja logorske vatre: najprije sasvim sitne i suhe 
grančice, tanke kao slamke, pa na njih sve deblje i deblje. Stožac za 
potpalu mora biti složen s mirom i s pažnjom, da plane od prve upaljene 
šibice, što je velika čast pioniru koji je određen da vatru složi i upali. 

U pripremi treba imati sasvim suhoga šiblja i grana. Ako je kišno 
vrijeme, pod velikim krošnjama uz stablo naći će se nešto suhoga drva, 
a ako ga nema treba raskoliti deblje grane koje su iznutra suhe pa iz 

njihove sredine izrezati vrlo fine i sitne treščice. Kad već imamo vatru, 
treba kraj nje stalno sušiti mokro drvo. (Odlično je na izletima ili po¬ 
hodima uvijek nositi nešto suhih jelovih treščica u rancu i nešto para¬ 
fina, jer se time vrlo lako i na naj mokri joj zemlji zapali vatra pa imamo 
odlične pomiagace u loženju. Šibice je potrebno nositi u hermetički 
Zatvorenoj plehnatoj ili bakelitnoj kutiji, da se ne ovlaže. Dobra i 
jaka vatra podržava se krupnim drvima, nikako gomilama ovlaš naba¬ 
canog granja.) 

Lijepa je i logorska vatra u obliku sto sca ili piramide. Za 
takovu vatru napravi se gusti stožac za potpalu, a oko njega lijepi stožac 
sve debljih i đul j ih oblica. Takva vatra može biti (kad je složena) visine 
1—1,5 m, ali okolni prostor mora biti potpuno slobodan i iznad vatre 
ne smije biti grana, drveća (jer je plamen visok, pa bi moglo doći do po¬ 
žara šume). 



Vatra za noćne str a žare je mala vatrica zvjezdastog obli¬ 
ka, jer se oblice jednim svojim krajem primiču u središte vatre i tako 
održavaju malu, slabu vatricu za osvjetljenje i grijanje stražara. Prostor 
oko logorske vatre treba da je uredan i čist. Pripremljena drva za vatru 
slažu se u kamaru, a ne rasiplju po cijelom logorištu. 

Logorska vatra je svečano mjesto okupljanja pionira, pa se na njoj 
ne kuha niti je mjesto za igru. 

Oko logorske vatre načine se sjedišta. To mogu biti dovaljani balvani 
ili kamenje, ili se pak testerom izrežu lijepe oblice od trupaca. Vještiji 
pioniri mogu sebi izraditi sjedišta na druge načine, na pr. od pletera, 
mlotkica, dasaka, manje buradi i si. 

Magazini za hranu ili ekonoma ti 

Za spremanje i držanje namirnica i posuđa postavlja se posebni 
šator u blizini kuhinje, na hladovitom mjestu. Oblik šatora nije važan, 
a veličina se uzima premca potrebi i mogućnostima. Dobro je, ako je 
šator bijele ili neke druge svijetle boje radi boljeg odbijanja sunčevih 
zraka. U šatoru koji nema dobru promaju i vječito je zatvoren, a izložen 
preko dana suncu, namirnice se brzo kvare, a temperatura je tako vi¬ 
soka da je svako mja'lo duže bavljenje u šatoru nemoguće. Magazin 

S šator najbolje je podignuti na drvene potpornje kao »sojenicu« i na te 
potpornje u unutrašnjosti šatora pričvrstiti daske kao police. Na njih 




se onda slažu namirnice. Potpornji su dužine 50—70 cm, debljine 6—10 
cm; zašiljeni i čvrsto nabijeni u zemlju. Na njih se onda napinje šator. 
Odlično sredstvo protiv mrava ili drugih insekata koji dolaze sa zemlje, 
jest da okolo potpornja omotamo ljepljivi papir (muholovac) ili ih se 
namaze kakvim drugim ljepilom koje se sporo s-ušii. 

Magazin treba da je uredan i pregledan. Svaka stvar treba da ima 
svoje stalno mjesto, kako se ne bi u brzini dogodilo da se u jelo umjesto 
šećera uspe sol. Ako se posjeduje mnogo alata i raznog drugog pribora 
iza gradnju, sport ili si. može se podignuti poseban šator kao poseban 
magazin za alat. 

Blagovaonica ili trpezarija 

Budući da je najuputnije da se svi obroci jedu zajednički na određe¬ 
nom mjestu, kako ne bi po cijelom logorištu i u šatorima bilo otpadaka 
od hrane, to treba da se naprave stolovi i klupe s natkrovljem. Stolovi 
i klupe grade se od dasaka ilii okrajaka s pilane, a ako njih nema mogu 
poslužiti i deblje oblice ili pleter. 

Ako grupa posjeduje odgovarajuću veću ceradu, dobro je da se po¬ 
digne i krov pa tako trpezarija može služiti i za kišnih dana. Ako se 



logoruje u suhom kraju, mogu se klupe i stolovi iskopati u zemlji u po¬ 
lukrug ili s naslonom. Kod objeda svi treba da sjede i čekaju da im vođa 
zaželi »dobar tek« pa tek onda počinju jesti. Poslije jela prvi treba da 
od stola ustane najstariji a tek onda ostali. 

Logorska vrata i ograda 

Ako se logorište nalazi na mjestu zgodno oivičenom šumom, dostatno 
je podići samo logorska vrata na najzgodnijem mjestu, kao simbolički 
znak da se tu ulazi u logorište. Ako je teren sasvim otvoren, može se 
načiniti i ograda. Ukoliko pak pioniri žele da nemaju ni vrata ni 
ograde, učinimo im po volji pa umjesto vrata i ograde možemo uraditi 
nešto drugo na logorskom krugu. Veličina i oblik vratiju ne zavisi ni 
od čega drugog osim raspoložive drvene građe, sposobnih ruku i mašte. 
Naravno da se za malen logor ne će podizati ogromna i teška vrata, a 
isto tako nije lijepo vidjeti na velikom i lijepom, logorskom krugu male- 
šna i kojekako iskrivljena logorska vrata. Najbolje i najljepše drveće 

za gradnju vrata su bor, breza, jela i smreka. No isto tako može vrlo 
dobro poslužiti svako drugo lijepo izrašteno drvo. 

Ograda se izrađuje od čvrstih motčica koje se nabiju u zemlju, s 
time da budu visoke 1 m, a preko njih se pribijaju duge i ravne motke 
kao ograda. Također se može ograda napraviti iz savijenih šiba, ili čega 
drugog. Lijepa je ograda načinjena i od motki i užeta. 



4 Biblioteka Saveza pionira 

Jarbol za zastavu 

Drvo treba pomno potražiti i izabrati ravno, elastično i tanko drvo 
dužine 8—15 m. Najljepši su jarboli od jela ili smreka. Odlično je ako se 
pronađe suho stojeće drvo, jer je-lakše od živoga i nije ga toliko šteta. 
Stablo ne treba guliti jer je s prirodnom korom mnogo ljepše. Ako se 
logoruje na moru, gdje je teško naći odgovarajuće drvo, mogu za jarbol 
poslužiti i dvije ili tri malo duže motke vezane čvrsto zajedno. Također 
se umjesto jarbola može na vrh obližnjeg drveta pričvrstiti uže za di¬ 
zanje zastave, napeti ga koso dolje i učvrstiti ga kolčićem u zemlju. Na 
vrhu jarbola pričvrsti se čavlom metalni kolutić (ring) ili se oveći čavao 
■savine i kroza nj provuče vrpca za dizanje zastave. Jasno je, da se to 
radi dok je još jarbol na zemlji. 

Pripreme i dizanje jarbola. Nije lako ni jednostavno 
podignuti jarbol od 15 ili više metara visine. Najprije se izvrše sve pri¬ 
preme pa se onda pristupi podizanju. Potrebna su 2 ili 3 čvrsta užeta 
(koja mogu da izdrže težinu jarbola) i ona se omotaju oko jarbola nešto 



iznad njegove sredine. Da se ne skliznu, može se pribiti u jarbol čvršći 
čavao. Užeta moraju biti tako omotana da se lako skinu kad se jarbol 
podigne. Ta užeta služe da se njima strance pridržava težina jarbola i 
pomaže onima koji podižu jarbol rakijama. 

Nadalje treba usjeći u šumi 3—4 komada rakalja (rašlje) dužine 3—5 
m od čvrstog i žilavog drva (grab, bukva) debljine 8—10 cm. Rakije slu¬ 
že kod podizanja, da se njima s dviju stražnjih, strana podiže jarbol, 
dok se jednom do dvije rakije sa suprotne strane osigurava da se ne 
sruši kad dođe u vertikalan položaj. Jama za ukopavanje jarbola mora 
biti dovoljno duboka (ali ne i široka) da jarbol čvrsto stoji. 

Za jarbol visine 10 m dovoljna je jama od 1 m dubine. Širina jame 
pri vrhu ne smije prelaziti 50 cmj. Dalje je potrebno imati jednu dasku 
širine 20—30 cm, dužine 1.5—2 m, koja će se staviti ispod jarbola, nag¬ 
nuta u jamu da jarbol po njoj klizne unutra (daska se makne kad se 
jarbol uzdigne u vertikalni položaj), nadalje izvjestan broj čvrstih oblica 
dužine 50—70 cm, te nešto duguljastog kamenja za učvršćivanje jarbola 
u jami, te jednu dužu i težu motku za nabijan je zemlje i kamenja oko 
jarbola. Tu zemlju je dobro pomalo polijevati vodom. Ako je jarbol 
težak i visok, može se učvrstiti uzetima kao brodska katarka. Za pio¬ 
nirski logor gdje ima malo odraslih, dovoljan je jarbol visine 8—12 m. 
Više jarbole teško je podignuti a često i opasno, pa se ne preporuča. 


Oglasna ploča 

Njoj pripada vidno mjesto u logorskom krugu. Jarbol je pogodno 
mjesto za tu svrhu. Na oglasnu ploču se stavlja dnevni red, razni pri- 



godru oglasi, jelovnik, program rada i t. d. Ona se može izraditi iz 
oblica ili daščica sa malim natkrovljem da se papir ne smoči od kiše. 


Uređenje izvora, bunara i filtara za vodu 

Sreća je ako se u blizini logorišta nalazi pravi vodovod ili dobro 
uređeni bunar. Tada je voda za piće i kuhanje dobra i sigurna (pod pret¬ 
postavkom da bunar ljeti ne presušuje). No u većini slučajeva logorišta 
se snabdijevaju vodom za piće iz raznih šumskih vrela ili iz bistrih 



gorskih potoka. No takva vrela ipak treba očistiti i urediti a ponekad 
napraviti i filter za čišćenje vode. Ako je tlo na kojem se nalazi izvor 
kamenito i iz stijene izbija voda u mlazu, tada se ona odmah upotrebljava 
za piće. Dovoljno je samo očistiti prostor oko vrela (za bolji pristup k 

vodi) i ograditi ga kamenom. Zgodno je u otvor odakle voda izlazi 
utaknuti cijev od motala ikoji ne rđa kako bii se lako pod nju mogli 
postaviti sudovi. Ako je pak mlaz vode preslab da brzo napuni posude 
veće zapremine, treba; iskopati podno vrela mali rezervoar i na dno 
nasuti ovećeg potočnog šljunka, sitnijeg šljunka i finog pijeska pa će 
voda u rezervoaru uvijek biti bistra. Ako pak voda izvire iz zemlje i 
neprimjetno odozdo pritiče, čitav se izvor mora iskopati dublje, kako bi 
se dobio poveći rezorvoar za vodu, a ujedno očistio od mulja, truleži lišća 
i t, d. I u takav izvor treba nasuti krupnijeg, čistog potočnog šljunka, 
na njega sitnijeg pijeska (ne prašine). 



Strane je uputno obzidati kamenom, i podići ih na 30—50 cm od 
razine zemlje te prekriti krovom, S prednje strane ostavlja se otvor 
dovoljno širok da se može uzimati voda. 

Rezervoar od bureta. Vrlo upotrebljivo sredstvo za gradnju 
rezervoara je limeno bure (na pr. od benzina, ali ga se mora dobro oči¬ 
stiti) koje se ukopa u zemlju i; ostavi se iznad razine zemlje 20—30 cm 
da bude voda u njemu zaštićena od zemlje sa strane, dok se eventualni 
višak vode preljeva preko njega i otiče. Također se može upotrebiti i 
drveno bure. Ukoliko voda dolazi odozdo iz zemlje onda je potrebno bu¬ 
retu odbiti dno i nasuti krupnog šljunka, sitnijeg šljunka ii pijeska; uko¬ 
liko je voda mutna, treba staviti i jedan do dva sloja drvenog ugljena, 
pa će se ona preko toga filtrirati. Na sličan način se može upotrebiti 
i betonska cijev. Izvor se može ograditi ciglom, kamenom, daskama, 
oblicama ili pleterom od vrbe ili ljeske a može biti i valoviti lim ili 
kakav koji drugi materijal. Ako se učini krov kao nad 'pravim bunarom 
(od dasaka, pletera, lima) onda će izvor biti potpuno i dobro zaštićen. 
Treba zapamtiti da se voda ovakvim filtriranjem i pročišćavanjem’ čisti 

samo od mulja i raznog sitniša, ali ne od bakterija. Zato prije polaska na 
logorovanje, kako j e već prije spomenuto, treba vodu odnijeti na pre¬ 
gled. Ako je potrebno, voda se može i hlorirati, ali to treba da uradi 
stručno lice. 



Uređenje umivaonika i slavina 

Cesti je slučaj da je moguće do logorišta cijevima dovesti vodu iz 
mjesne vodovodne mreže. Cijevi moraju biti pažljivo i dobro spajane 
(nar ež omi), a na mjestu spajanja malo ovijene kudeljom da ne (Pu¬ 
štaju vodu. Cijevi treba ukopati nešto u zemlju (oko 20—30 cm) da se 
ne griju od sunca i voda ne bude topla, a osim toga na taj način su i 
zaštićene. Cijevi se na mjestu koje je izabrano za umivaonike, podignu 
na stupove u visini, 125—130 cm iznad zemlje horizontalno nekoliko 
metara u dužinu (4 ili više metara). Na cijevima se svrdlom izbuše rupe 
širine 5 mm a na razmacima od 40—50 cm i to tako da mlaz bude upra¬ 
vljen koso dolje. Moguće je izbušiti rupe i na protivnoj strani da bude 
dvostruki umivaonik. Sve se slavine otvaraju i zatvaraju jednim, zatva¬ 
račem. Da se voda ne razljeva po zemlji i ne čini blatnu kaljužu načine se 
korita od dasaka ispod slavina sa malim nagibom na jednu stranu na 
koju želimo odvesti vodu. Na zemlji se načini podloga od dasaka ili 
oblica za stajanje. Pokraj umivaonika valja postaviti tablu s uputom 
o korištenju umivaonika i održavanju čistoće. 

Upotreba potočne 1 vode. Ukoliko se logoruje pokraj bi¬ 
strog gorskog potoka ili manje rječice, može se upotrebljavati voda i 
odatle. No prije svega treba se uvjeriti da uz gornji tok potoka nema 
nikakvih naselja, a najuputnije je da je voda pregledana. 

U tom slučaju potok se strogo podijeli na zone. U najgomjem dijelu 
uz tok uređuje se jedan dio za uzimanje vode za piće i. kuhanje. Na tom 
mjestu se ne smije ulaziti u vodu niti išta prati. Niže od tog mjesta 

25—50 m udaljenosti određuje se mjesto za umivanje i kupanje, dok je 
daljnja zona na istoj udaljenosti određena za pranje suda, a najzadnja 
zona za pranje rublja. Otpaci od jela ne bacaju se u potok već u jamu 

za otpatke. Na obali potoka uz pojedine zone postave se table s odre¬ 
đenim natpisom, na pr. »voda za piće«. Dio potoka određen za pranje 
suda zgodno je da bude u neposrednoj blizini kuhinje. 

Mjesto za kupanje može se ograditi branom od jakih kolaca 
balvana, kamenja zemlje i pruća kako bi se na umjetan način na tome 



Mjesto za kupanje 

Dio obale treba izabrati ako je moguće tako, da se dno postepeno 
i blago spušta. Potrebno je i sa toga mjesta ukloniti eventualno šiljato 
kamenje, granje stare daske ili kakav drugi otpadni materijal a na 
moru ježeve. Okolina obale treba da se isto očisti i uredi, a eventualno 
se i dio dna ako je blatno naspe sa pijeskom i šljunkom. Čitav prostor 

za kupanje može se razdijeliti na prostor »za plivače« i »za neplivače« 
i kod svakog se stavi vidljiva tabla s odgovarajućim natpisom. Dasku 
za skokove je vrlo jednostavno konstruirati. 

Na obali treba da budu uvijek jedan ili dvoje dežurnih odličnih 
plivača, a njihova je dužnost da budno paze na sve koji se kupaju i ako 
treba priteklnu im u pomoć. 

Ako je ikako moguće dežurni treba da raspolažu čamcem ili barem 
gumenim zračnim pojasem o koji je privezano uže da se može dobaciti. 

Na logorovanju je poželjno ako je ikako moguće uvesti nastavu pli¬ 
vanja. Treba zabraniti svako uvlačenje, guranje i potapanje pod vodu 
pa makar to bilo i u igri i šali. I nepredviddve nezgode treba predvidjeti. 

Signalne stanice, piramide 

Nalazi li se logorište u gustoj šumi, nizini ili uopće na takvom pro¬ 
storu odakle se ne može dobro vidjeti okolina, zgodno je podignuti pira- 
midni vidikovac, ili toranj za signalizaciju. Naravno da zato treba i 
dosta drvene građe. Duga, lagana i suha stabla cmogorice najviše odgo¬ 
varaju, Prema željenom nacrtu pripremi se drvena građa, dugi čvrsti 
čavli, željezne spojnice (klamfe) i čvrsto konoplja na užad. Konstrukcija 
(cijela ili rastavljena u dvije polovice) sastavi se dok je još na zemlji 
pa se tek onda podigne i spoji detaljno i čvrsto. Za pionirska logorovanja 















dovoljno je alko cijela signalna stanica bode visoka 4—6 m; takva se 
lakše konstruira i podigne. Stupovi treba da su ukopani u zemlju svega 
20—30 cm da ne bi Okliznuli. Spajanje pojedinih komada mora se napra¬ 
viti vrlo solidno kako bi cijela konstrukcija bila čvrsta i sigurna i pri 
10 puta većem opterećenju no što će stvarno biti kod upotrebe. 



Za signalnu stanicu visine 5 m potrebno je da glavni nosivi stupovi 
budu kod zemlje najmanje 15 cm promjera, a kod vrha 10 cm promjera. 
Na vrhu signalne stanice treba učvrstiti sigurni mali plato^pod od 
oblica ili dasaka na kojem se stoji ili sjedi. Dozvoljeno opterećenje jedan 
do dva pionira. Okolo naokolo 1 platoa obavezna je čvrsta drvena ograda 
kao osiguranje od gubitka ravnoteže. Pažnja kod podizanja stanice! Drvo 
kao topola, joha, jablan ne valja uzimati za građu, jer rado puca. Na 
vrh signalne stanice postave se dobre i čvrste ljestve od drva ili mor¬ 
narske ljestve od užeta učvršćene i napete podno stanice. Signalna sta¬ 
nica nije mjesto za igru i trčanje gore dolje, već je namijenjena za raz¬ 
gledanje terena i za signalizaciju. Ukoliko se ima dovoljno građe i volje, 
uputno je podignuti dvije takve signalne stanice na izvjesnoj udalje¬ 
nosti (200—500 m, dva brežuljka) za vježbanje signalizacije. 

Mostovi i prelazi 

Na logorovanju često je potrebno izgraditi neki prelaz ili čaik miost 
preko potoka ili manje rječice. Prema širini potoka i svrsi upotrebe 
izabere se veličina i oblik mosta. 


Jednostavni prelaz od jednog ili dva oborena stabla. Ako 
na. jednoj obali potoka raste dovoljno visoko drvo (a imate dozvolu za 
sječu) da bi moglo sa svojim još čvrstim krajem dohvatiti drugu obalu 
posječe ga se i prebaci preko. Takav »način« je za najhitnije prelaske. 



Brvno od 'jednog debla. Us ječe se ravno i čvrsto stablo 
{najbolje ga je na krajevima odrezati pilom) te se s gornje strane malo 
oteše da bude ravno za nogostup i prebaci ga se s jedne obale na drugu. 
Na krajevimla se inalo ukopa u zemlju i učvrsti klinovima da se ne 
pomiče. S jedne strane može se postaviti ograda od jedne poprečne 
motke. 



Brvno od dva debla. Na isti način kao i sa jednim, napravi 
se brvno od dva paralelna debla spojena na oba kraja poprečnim dašči¬ 
cama ili oblicama. 

Jednostavni mostić od dva debla. S jedne obale na 
drugu prebace se dva čvrsta paralelna debla na razmaku od jedan metar, 
i na njih sejpopreko na gusto pričvršćuju čavlima ili uzetom poluoblice, 
oblice ili daščice. Na kraju se s obje strane pilom izrežu suvišni okrajci 
koji su različite dužine i tako izravnaju. 




Preklop ni most. Potrebna su 4 trupca. Dva na jednoj strani 
rječice a dva na drugoj. Po dva se spoje oblicama poprijeko, načine se 
ležišta u tlu za njihove krajeve, pa ih se u njih usadi. Na svaki trupac 
na vrhu priveže se jedno uže tako da se svaka konstrukcija od dva trupca 
(a to je polovica mosta) može polagano spuštati jedna prema drugoj držeći 
čvrsto napeta užeta. 

Most sa ukrštenim potpornjima može se konstruirati 
na dva ili više potpornja. Za svaki potporni stup potrebna su dva čvrsta 
i dovoljno duga trupca. Oni se. stave u oblik X i čvrsto spoje užetom u 
sredini tj. u mjestu gdje se ukrštavaju, tako da se mogu otvarati kao 
škare. Dok jedna grupa drži okomito gotove potpornje, druga grupa 

prebacuje preko njih horizontalne trupce 1—2 tanja komada za nogo¬ 
stup. Sve je potrebno dobro učvrstiti u mjestima gdje se ukrštavaju pot¬ 
pornji i horizontalni trupci. Također se škarasti potpornji, kad je već 



sve drugo gotovo, mogu učvrstiti poprečnim oblicama. Potporni stupovi 
treba da su nešto ukopani u zemlju. Gornje krajeve škarastih potpornja 
poveže se zajedno tankom čvrstom motkom ili užetom kao ograda. Takav 
se most gradi na plitkim i mirnim potocima. 

Mostić sa čvrsto ukopanim poprečnim potpor¬ 
njima. Potrebna su 4 duga trupca, te 4 kratka trupca kao potpornji. 
Prema dubini vode odredi se dužina tih potpornja. Otprilike tako, da 
kad ih zabodemo u dno potoka i malo ukapamo, iznad površine vode 



ostane 1 m—1,5 m dužine. Na takva dva potpornja, koji stoje u razmaku 
od 1—1,5 m, prebacimo poprijeko čvrste poprečne trupce koji se pričvr¬ 
ste željeznim spojnicama ili se čvrsto vežu užetom. Potpornji se učvrste 

još i unakrsnim pobijanjem oblica ili dasaka. Na tako izgrađene i u 
vodu postavljene potpornje prebace se dugi trupci po dva paralelna sa 
svake obale i spoje se u sredini gdje im se vrhovi ukrštavaju. 

Također se na mjestima, na kojima se naslanjaju na potpornje, pri- 
vežu za njih. Na te uzdužne trupce pribijaju ili vežu se poprečne oblice 
poluoblice ili daske za nogostup. 



Viseći most. Potreban materijal je 12 komada trupaca debljine 
15 20 cm dužine 2—2,5 m. Prema crtežu konstruira se na svakoj strani 
čvrste ukrižene potpornje duboko ukopane u zemlju (80—100 cm). Između 
njih napnu se tri vrlo čvrsta i debela konopljena užeta (debljine 2—3 
cm, međusobno spojena drvenim motkama ili užetom). Najdonje uže služi 
kao nogostup dok oba užeta sa strane služe za pomoć donjem i kao 
ograda za koju se pridržava. Viseći most neka pioniri grada više za 
vježbu nego 1 od neke stvarne potrebe, jer se ne smije lizdkovati moguć- 
nost nesreće. 


Plivajući most (ponton). Potrebno je 4—10 komada plehnatih 
benzinskih buradi, dva čvrsta ali ne preteška trupca duljine koliko se 
želi da bude most dugačak (3—8 m), oko 50 m čvrstog užeta debljine 
15—20 mm, poprečnih oblica ili još bolje čvrstih (ali laganih) dasaka te 
nekoliko zašiljenih kolaca za učvršćivanje krajeva mosta. Ovaj se most 
podiže na mjestu gdje su obale niske, to jest gdje se vrlo blago spuštaju 
u vodu, a dubina je tolika da dobro zatvorene bačve mogu plivati na 
vodi. Čitav most se sagradi na kopnu, pa kad je gotov, ugura ga se u 



vodu. Na uzdužne drvene trupce privežu se čvrsto, dobro zapušene (naj¬ 
bolje da su otvori bačava zalemljeni, ili prelij ani katranom) benzinske 
bačve na pravilnim i ne prevelikim razmacima. Popreko se vežu ili se 
pribiju poprečne daščice za nogostup. Na svakoj obali uzvodno od mjesta 
gdje se želi postaviti most na 10—15 m daljine zabiju se u zemlju jaki 
i dugački piloti za koje se užetima most pričvrsti (to služi za osiguranje). 
Krajevi mosta treba, da se sa strane klinovima učvrste da most ne može 
otploviti, ali se mora ostaviti mogućnost da se milost može gibati gore i 
dolje već prema vodostaju. Most je pogodan za mirnije rječice, mrtve 
kanale i rukave rijeka. Gradnja mostova i njihova upotreba nikako ne 
smije dovoditi u opasnost njegove graditelje. 


Zakloni i kolibe 

Kosi zaklon. Na dva rašljata drva, koja su blizu jedno drugom,, 
prebaci se poprečna motka i na nju se s jedne strane slaže kosi krov od 
čvršćih motčica i grana, koje moraju biti dobro učvršćene na prečnoj 
motci. Na njih se odozgo naslažu smrekove ili jelove grane u gustom sloju 
s vrhovima grančica prema dolje- — i zaklon je gotov. 

Trougli zaklon. Na rašljasto drvo nasloni se jaka motka 1 
malo se ukopa u zemlju. Na tu kosu motku slaže se s obje njene strane 
granje i motke i pokriva se kao i kosi zaklon. Trougli zaklon štiti s triju 
strana. Na njegovom prednjem otvorenom dijelu može se naložiti vatra. 



Koliba s mreža stim krovo m. Preko ukrštenih i učvr¬ 
šćenih motki prebaci se sljemena motka i učvrsti. Na to se plete mreža 
na obe strane krova od tanjih konopa ili čvršće špage. Kad je mreža 
gotova, koliba se pokriva smrekovim ili jelovim granjem. 



Koliba od oblica. Na isti način se izgrade potporne i slje¬ 
mena motka, a popreko se pri čvršću ju oblice ili jače šibe a na njih se 
slažu grane kao i na kolibu s mrežastim krovom. 



Okrugla koliba od pletera. Gradi se od dugih, vitkih i 
čvrstih šiba (na primjer ljeska, vrba). Šibe moraju biti iste dužine, na 
donjem kraju zašiljene pa se čvrsto zabodu u zemlju na liniju nacrtane 
kružnice dva do dva i pol metra promjera, pa se iza toga na vrhu skupe 
i sve zajedno svezu. Između njih se horizontalno provlače druge tanke 



i elastične šibe i ujedno’ se mjestimično vežu. Kad je to gotovo, pleter se 
pokriva jelovim ili smrekovim, granama. Na jednoj se strani kolibe ostavi 
dovoljan otvor za vrata. 



Koliba od trupaca. Za gradnju je potrebno 4 nosiva stupa 
dužine 2,5 m promjera 10—15 cm., još 4 pomoćna nosiva stupa dužine 
2,5—3 m istog promjera. Nadalje 3 trupca (2 za postrane nosioce krova, 
1 za sljeme) dužine 3,5 m promjera 8—10 cm, te 4 trupca dužine 3 m, 

promjera 8—10 cm, za križne (ukrštene) nosioce krovne konstrukcije. 
Nadalje izvjestan broj poluoblica ili oblica za pokrivanje krova i obla¬ 
ganje zidova, te gradnju vrata, i materijal za pokrivanje krova, smrekove 
ili jelove grane ili još bolje krovna Ijepenka ili daščice (Sondira). 

Prvo se ukopaju u zemlju 4 glavna i 4 pomoćna stupa. Na dva i dva 
glavna stupa polože se i učvrste poprečni nosači krova. Sada se polože 
s prednje i stražnje strane kolibe ukršteni nosači sljemene motke i 
učvrste se. Na njih se položi i učvrsti sljemena motka. Na ukrštene kose 
nosače se poprijeko horizontalno pričvršćuju duge i tanke motke za 
krov. One se tada pokrivaju već navedenim materijalom. Oblaganje zi¬ 
dova može biti polu oblicama i oblicama (u slučaju jače konstrukcije i 
trupcima). S unutarnje strane kolibe pukotine između oblica zamažu se 
ilovačom. Vrata se načine od oblica i učvrste vodoravnim i ukrštenim 
oblicama. Iznutra se zatvaraju zasunom. Da se ne stoji u kolibi na zemlji 
zgodno je izgraditi i pod od pletera ili oblica. 

PROGRAM RADA I DNEVNI RED 


Program rada se sastavlja prije polaska na logorovanje. U njem je 
utvrđeno kojim će se poslovima, sportom i zabavom baviti pioniri, dok 
je dnevnim redom to raspoređeno u danu. Važno je da program rada 
bude sastavljen tako, da svaki dan nosi nešto novo i interesantno. To ne 
-moraju biti tko zna kako velike stvari, ali već mala promjena i novost 
donosi veselje i probuđuje interes. U programu rada predviđa se sve 
što je moguće, dostupno i prikladno provesti za vrijeme logorovanja. Ne 
treba zaboraviti da su svi na logorovanju na svom odmoru i nije ih 
uputno suviše opterećivati teškim fizičkim poslovima. 

U program rada se može staviti, na primjer: radovi oko uređenja 
logora (objektii, patenti i t. d.) učenje signalizacije i radioveza, učenje 
orijentacije i topografije, sakupljanje biljki i kukaca za školsku zbirku, 
crtanje i fotografiranje, vježbanje u prvoj pomoći, građenje splavi i si., 
gađanje lukom i strijelom ili zračnim puškama, spremanje i uvježbavanje 
programa za logorske vatre, izleti u bližu i dalju okolicu, razgledavanje 
znamenitosti i rijetkosti kraja, terenske igre, vježbanje u poznavanju i 
čitanju tragova životinja, vježbanje u podizanju šatora ili paljenju 
vatre, igre, sportovi, natjecanja, kupanje, pisanje pisama, čitanje knjiga 
i štampe i t. d. 

Dnevni red može biti na primjer ovakav: 

6.00 ustajanje 

6.05— 6.15 jutarnja gimnastika, cross 
6.15—i 6.35 uređenje kreveta i šatora 
6.35— 6.55 umivanje i pranje 
7.00— 7.10 smotra, podizanje zastave 
7.10— 7.30 voljno, priprema za doručak 

7.30— 8.00 doručak 

8.00—10.00 radovi na uređenju logora, učenje i vježbanje signali¬ 
zacije i drugih logorskih vještina 

10.00—10.15 užina 

10.15—12.00 kupanje, igre na vodi 

12.00—12.30 priprema za ručak 

12.30— 13.30 ručak 

13.30— 14.30 strogi odmor 

14.30— 15.00 pisanje pisama, voljno 

15.00—18.00 izleti, sportovi, kupanje 


67 



18.00—19.00 voljni odmor 

19.00—19.15 spuštanje zastave, čitanje dnevne zapovijedi 

19.15—19.30 pripreme za večeru 

19.30— 20.00 večera 

20.00—20.30 pripremanje logorske vatre 

20.30— 21.50. logorska vatra 

22.00— 6.00 spavanje. 

Posebno treba imati i program za kišne dane, kad nije moguće izaći 
napolje iz šatora. U te dane dobro dolaze razne društvene igre, kao što 
je šah, domino i druge te zabavne križaljke, časopisi i razna druga lite¬ 
ratura. Za kiše naročito dobro dolaze razni glazbeni instrumenti, harmo¬ 
nika, gitara, usna harmonika i t. d. Tada se može u povećem šatoru ili 
pod natkrovljem blagovaonice učiti orijentacija, čitanje karata, prva 
pomoć, signalizacija ili što drugo. Mogu se pisati i pisma kućama i si. 


SPORTSKI ŽIVOT — NATJECANJA 

Odbojka je omiljeni .sport na logorovanju. Budući da ne zahti¬ 
jeva velik prostor, lako se može smjestiti i u kakav ugao logorišta. Na 
vrlo jednostavan način podigne se mreža (vidi crtež). Linije igrališta 
mogu se označiti krečom ili isječenim busenjem, tako da se svaki isko¬ 
pani busenj preokrene i stavi na svoje mjesto. 

Izvod iz pravila igre. Dimenzije ii nacrt igrališta su: 
18 X 9 m. Dužina mreže je 9,5 m, širina 1 m., Visina mreže za omladince 
240 cm, za omladinke 220 cm (za pionire se može nešto sniziti). Momčad 
se sastoji od 6 igrača, i može imati 1—6 zamjenika. Ako jedna momčad 
nema 6 igrača na igralištu, utakmica se ne igra ili se prekida, ako je 
započeta. Zamjena igrača vrši se kad lopta nije u igri. Igrač koji ulazi 
zauzima mjesto igrača koji. je izašao. Isključeni igrač može se zamijeniti. 
Momčad ima kapetana koji je zastupa. Strane igrališta, odnosno servis, 
biraju se ždrijebom. 3 igrača čine prednju vrstu, a druga trojica su 
zadnja vrsta. , 

Igra počinje tako da igrač (desni u zadnjoj vrsti) servira loptu. Naj¬ 
više tri puta smilje jedna mom|čad odbiti loptu, prije nego je uputi preko 
mreže. Ne uspije li momčad u tri odbijanja prebaciti loptu, na drugu 
stranu, učinila je griješku. Pogriješi li momčad koja je servirala, gubi 
pravo na daljnje serviranje. Pogriješi li momčad koja nije servirala, 
protivnik dobiva poen. Kad jedna momčad postigne 15 poena, završava 
set. Bude li rezultat 15 : 14 set nije završen i igra se nastavlja, dok ne 
dođe do irazlikie od 2 poena. Kad jedna momčad dobije 3 seta, igra je 
svršena. Lopta se smije odbiti bilo kojim dijelom tijela iznad pojasa. 
Isti igrač ne smije dva puta redom, odbiti loptu. Ako lopta za vrijeme igre 
takne mrežu (osim servisa), dobra je i igra se ne prekida. Griješka je 
kod servisa, ako lopta takne mrežu. Griješka je ako igrač ne servira iz 
određenog prostora, ili ako stoji na liniji. Također je griješka ako servi- 

2 igrača protivničkih momčadi istodobno igraju loptom iznad mreže 
igra se ne prekida, a momčad na stranu koje pada lopta ima pravo na 
daljnja 3 odbijanja. Igrači mogu izlaziti i izvan igrališta s ciljem da od- 
ibiju loptu. Utakmicu sudi glavni sudac a pomažu mu sudac na mreži, 
zapisničar i 2 linijska suca. O utakmici se vodi zapisnik. 

Mali rukomet. Igralište za mali rukomet zahtijeva nešto više 
prostora, ali i ono se može lako načiniti. Najvažnije je igralište točno 
obilježiti linijama. Vratnice (gol štange) se izrežu iz oblica i spoje čavlima. 
Sa stražnje strane se podupru također oblicama da budu učvršćene. 

Izvod iz pravila igre. Igralište je pravokutnik dužine 30— 
50 m, a širine 15—25 m. Najprikladnije dimenzije su 40 X 20 m. Duže 
stranice zovu se uzdužne linije, a kraće poprečne linije. Na sredini svake 
poprečne linije nalaze se vrata. Unutarnja širina vrata iznosi 3 metra, 
a visina 2 m. Vratnice i prečka moraju biti od drva a njihov presjek miora 
biti kvadrat od 8 cm. One moraju biti obojadisane u dvije boje koje se 



jasno razlikuju. Na udaljenosti, od 6 m od vrata povuče se usporedno 
s poprečnom linijom linija dužine 3 m. Ova linija spoji se na obje strane 
s poprečnom linijom sa četvrtinama kruga, polumjer kojih iznosi 6 m, a 
središte im je zadnji unutarnji ugao vratnica. Tako nacrtana linija zove 
se linija vratarevog prostora, a prostor koji ona omeđuje s poprečnom 
linijom, vratarev prostor. Izvana usporedo s linijom, vratarevog prostora 
na udaljenosti od 3 m crta se isprekidana linija •—- linija slobodnog baca¬ 
nja-. Dijelovi linije moraju biti dugi 15 cm i udaljeni 15 cm jedan od 
drugog. Na udaljenosti od 7 m ispred vrata povuče se jedan metar duga 
s poprečnom linijom, usporedna linija — linija sedmerca. Sredine uzdu¬ 

žnih linija spojene su središnjom linijom. Linije pripadaju prostorima 
koje omeđuju. Širina linija mora biti 5 cm a poprečna linija između 
vratnica mora biti široka 8 cm (širina vratnica). Sve linije na igralištu 
moraju biti označene upadljivom bojom koja se jasno razlikuje od tla. 



Trajanje igre: za muškarce dva puta po 25 min. sa deset minuta 
odmora. Za stariji podmladak 2 X 20 min. sa 10 min odmora. Na turni¬ 
rima 2 X 10 min bez odmora. Za sve ostale igrače i igračice (pioniri i pi¬ 
onirke) 2 X 15 min. sa 10 min. odmora. Ili na turnirima 2X7 min. bez 
odmora. 

Jutarnja gimnastika. Nikako nije zgodno da se ona jedno¬ 
stavno prespava ili da bude tek tako : »glavno da se držimo dnevnog 
reda«. Ispravno vođena jutarnja gimnastika svima mnogo koristi. Brzo 
i bez osobitih napora treba tijelo oživjeti, razgibati, ubrzati krvotok i 
dati mu snage za kretanje kroz cijeli dan. Vođenje jutarnje gimnastike 
ovisi o znanju onoga tko je vodi, a može se izvesti na mnogo raznih 
načina. Evo jednostavnog primjera: nakon što su se svi sakupili na zbor¬ 
nom mjestu vođa povede cijelu grupu na trčanje cross contryja u šumu 
ili u polje. Trčeći laganim korakom u koloni po jedan ili u grupi treba 
iskoristiti sve moguće terenske neravnine i prepreke, kao što su uvalice, 
kratki usponi, nizbrdice, prevaljena debla, skok preko blatne barice, 
trčanje oko i između stabala i t. d. Uputno je, osobito u prve dane, na¬ 
izmjenično trčati i brzo hodati. Zatim vježbe dubokog disanja (mogu se 
raditi u kretanju i na mjestu). Nakon toga nekoliko jednostavnih vježbi 
oblikovanja (zamasi, poskoci na obje ili na jednoj nozi, čučnjevi, potpori, 
otkloni, zasuci i t. d.). Poslije se brzo može organizirati kakva igra na 
pr. »caffe« (trule kobile), »graničara«, »loviti trećeg«, »dan i noć« i t. d. 
Također se može odigrati koji set odbojke. Sve zajedno najviše 15—20 
min. Važno je da se nitko ne umori i da svi raspoloženi napuste vježbanje. 

Streličarstvo je vrlo zabavan sport na logorovanju. Potrebna 
pribor: lukovi, strijele, tobolci za nošenje strijela, rezervne tetive, cilj. 
Najbolje je da se pribor priredi i načini još kod kuće. Cilj se može na¬ 
praviti ii na logorištu. Livada za gađanje mora biti dovoljno prostrana 
da se izbjegne svaka mogućnost nezgode. Ciljevi za gađanje postavljaju 
se tako, da iza njih ostane još dovoljno praznoga prostora ili kakav bri¬ 
jeg kamo- odlijeću strijele. Gađanje lukom i strijelom obavlja se samo 
pod kontrolom nekoga iz uprave logora. 



Najbolje drvo za luk je jasen. Dužina oko 180 cm. Debljina u sredini 
3X3 cm, Hvatište za ruku neka je 14 cm dugo. Od hvatišta prema kra¬ 
jevima luk je sve tanji. Strijele se načine od jelovih ili smrekovih daščica, 
dužine 60—70 cm, a debljine 8 mm. Strijele moraju biti potpuno ravne 
i okrugle. Na prednji kraj strijele stavi se šiljak od metala da se strijela 
može ubosti u cilj (zato oprez), a na njezin kraj -montiraju se pera za 
održavanje smjera. Strijele i luk mogu se obojađisati živim bojama. To- 
bolac (spremnica) za strijele načini se od kože, tvrdog papira ili jakog 
platna. On treba da ima remen da ga se može objesiti preko ramena. 

Cilj se načini od kartona ili čvrstog papira i na njega se nacrtaju 
krugovi. Unutarnji krug ima promjer 24,5 cm, drugi krug 49 cm, treći 
74 cm, četvrtii 98 cm, a peti 112 cm. Boje krugova ;su slijedeće: unutarnji 
krug žuti, drugi crven, treći plavi, četvrti cm i peti bijel. Ispod toga 
kartona ili papira podloži, se slama složena i vezana u stručke, a sve se 
zajedno stavi na stalak ili na zid. Cilj mora biti malo položen u koso 
da se mogu zabosti strelice koje lete u luku. 

Od ostalih sportskih disciplina koje se mogu upra- 
žnjavati na logorovanju treba spomenuti mali nogomet, trčanje na 50 

i 60 i 100 m, trčanje cross contrvja, skok u vis i dalj, bacanje kugle, ka¬ 
mena s ramena, bacanje koplja, gađanje zračnim puškama, plivanje na 
25, 50 i 100 m (prsno, leđno, crawl), veslanje u ribarskim čamcima, pe¬ 
njanje po- užetu, skok s motkom, water-polo, te razne elementarne i 
terenske igre. 

Terenske igre. Na logorovanjima su vrlo obljubljene osobito 
kod dječaka, velike igre sa traganjem i sakrivanjem u šumi. To mogu 
biti igre u kojima se osvaja neki dio terena ili se pažljivim osluškivani em 
nastoji pronaći protivnika, ili se pomnim traganjem pronalaze otimači 
blaga i si. (tragovi se ostavljaju namjerno i to mogu biti sitni papirići, 
slamčice, boja, gips, otisci stopala u mekom terenu i t. d.). Također su 
vrlo interesantne igre na vodi, kao što su utrke čamcima, pomorske 
bitke, lov za gusarskim potonulim blagom i t. d. Vrlo su interesantne 
terenske igre vezane za vještinu snalaženja u prirodi (orijentaciju) kod 
kojih je od bitne važnosti poznavanje karte, kompasa i terena. Također 
se mogu koji puta izvesti i noćne terenske igre, ali samo na vrlo dobro 
poznatom i potpuno neopasnom terenu. Blizina rijeke, jezera, vrtača, 
strmina i stjena je vrlo opasna. Noćne igre ne smiju trajati predugo, a 
dobro je da počnu čim padne mrak i traju najviše dva do tri isata kako bi 
se svi igračii mogli do jutra dobro ispavati. 


LOGORSKE VATRE 

Logorske vatre su važan dio logorskog života. Nakon cijelog dana 
rada, igara i razonode, pod zvjezdanim nebom, okruženi šumom, sjede 
dječaci i djevojčice oko vatre radosni i sretni, ponosni na svoj rad i na 
sve što su preko dana učinili. Svjetlost i toplina vatre, zajedničke pje¬ 
sme, razgovori, šale i ozbiljna kritika vezuje ih još čvršće zajedno-, stvara 
čvrsta i trajna prijateljstva, usađuje u njih ljubav prema prirodi, drugar- 
stvu i svojoj zemlji. Logorska vatra je i svečanost i ugodna zabava. 

Kad su sve tehničke pripreme izvršene i svi su okupljeni oko vatre, 
starješina ili vođa. odrede najboljeg pionira toga dana da zapali vatru. 
Kad se ona upali i plamen lizne, svi ustaju i zapjevaju »Hej Slaveni«. Tad 
vođa ili starješina prvi sjedne a ostali za njim. S time je otvaranje vatre 
završeno. Program vatre može biti najraznovrsniji: horske pjesme, solo 
pjesme uz. instrumenat, mali logorski orkestar, sviranje na usnim hairmo- 
nikama i t. d. Onda netko može pričati kakav uzbudljivi doživljaj koji je 
ujedno i pouka. Bit će veoma interesantno pričanje doživljaja iz NOB-e. 
Uvijek su dobro došli i razni kratki igrokazi, skečevi i druge šale. 

U tu svrhu nisu potrebne 1 nikakove naročite kulise i drugi pribor. 
Program treba da je raznolik i ne suviše zamoran. Logorska vatra duža 
od 2 sata je preduga. Oduševljenje koje ona donosi ne smije se ugasiti 
kad se ona ugasi. Svršetak logorske vatre također je svečan trenutak, pa 
svi opet zapjevaju himnu, vođa svima poželi laku noć, i pioniri odlaze 
na spavanje. 

IZLETI U OKOLICU 


I poznavanje kraja i njegovih znamenitosti dio je logorskog pro¬ 
grama. To mogu biti sasvim kratki izleti u bližu okolicu, ali se pojedine 
grupe mogu otputiti i na cijeli dan, pa čak i na izlet sa jednim noće¬ 
njem. Motivi i zadaci takvih izleta su različiti. Izleti mogu biti: penjački 
izleti na obližnje vrhunce, izleti za razgledavanje historijskih spomenika, 
za proučavanje geografije i etnologije toga kraja, za sakupljanje mate¬ 
rijala za razne prirodopisne zbirke, za fotografiranje kraja za albume 
i t. d. Za svaki izlet potrebne su pripreme. Ako se ne ide pješke, treba 
osigurati prevozno sredstvo, seljačka kola ili kamion, nadalje suhu hranu, 
vodu i eventualno prenoćište. Na izlet neka svi uzmu dobre cipele koje 
ne^ žuljaju. Nitko ne smije ići bos. Svaki treba da uzme kapu. Za slučaj 
kiše k ostaloj opremi stavi se kišna pelerina ili kaput. Grupa treba da 
obavezno ponese sa sobom i pribor za prvu pomoć, a dobro će doći dale¬ 
kozor, fotoaparat, lopta, gitara i t. d. Na izletu se mogu organizirati razne 
terenske igre, može se učiti signalizacija, čitanje karata (osobito ako je 
to specijalni izlet s kretanjem po karti) i usput se može praviti itinerer. 

Tempo hoda neka je lagan i podešen prema najslabijima iz grupe. 
Na svakih 50 min hoda 10 min. odmora. Ne treba se otputiti na preduge 
pješačke izlete. Oni su i suviše zamorni pa se često izgubi volja za drugo 
što svaki izlet čini interesantnim. Razni materijal sakupljen na izletima, 
pa crteži fotografije i druge sitnice mogu se kasnije sortirati i uvrstiti 
u školske zbirke, a. one će biti napose drage uspomene svakome učesniku 
iz tih dana. 


ORIJENTACIJA U PRIRODI 


Topografska karta — razmjeri 

Geografske karte teritorijalno malih dijelova zemljišta, ali velikog 
razmjera, zovu se topografske karte. Topografske karte služe za točnu 
orijentaciju na putovanjima i pohodima kroz nepoznati kraj. Zahvalju¬ 
jući topografskim znacima na karti,-možemo točno upoznati i imati sliku 
toga kraja makar ga gledamo samo s karte. Topografske se karte među¬ 
sobno razlikuju po razmjerima i sekcijama. Što je veći tj. krupniji raz¬ 
mjer, to je manji dio teritorija koji oni prikazuju. 


Razmj eri 


su: 1 : 200.000 
1 :100.000 
1 : 50.000 
1 : 25.000 


generalne karte 
specijalne karte 


Na karti razmjera 1 : 200.000 

1 mm na karti predstavlja 200 m, na zemljištu 
0,5 om na 'karti predstavlja 1 km na zemljištu 
Na karti razmjera 1 : 100.000 

1 mm na karti predstavlja 100 m na zemljištu 
1 cm na karti predstavlja 1 km na zemljištu 


Na karti razmjera 1 : 50.000 

1 mm na karti predstavlja 50 m na zemljištu 
1 cm na karti predstavlja 500 m na zemljištu 

Na karti razmjera 1 : 25.000 

1 mm na karti predstavlja 25 m na zemljištu 
1 cm na karti predstavlja 250 m na zemljištu 
ili 4 cm na karti predstavljaju 1 km na zemljištu. 

Topografski znaci. Na zemljištu imade vrlo' mnogo objekata 
(predmeta) koji su tako mali da ih se u točnom razmjeru gotovo i ne bi 
moglo unijeti u kartu. Bili bi na karti suviše sitni, pa ih se ne bi moglo 
razlikovati. Zato služe topografski znaci ikoji označavaju baš točno te i te 
predmete i objekte. Poznavanje i pamćenje topografskih znakova je 
važno, jer su nam, oni glavni pomagači kod čitanja topografske karte. Da 
bi se topografski znaci lakše upamtili, oni su izabrani i nacrtani tako da 
u neku ruku podsjećaju na predmet ili objekat koji prikazuju. 

Od pribora za rad s topografskom kartom treba spomenuti: 
kompas (busola), šestar za mjerenje (cirkl), jedno precizno ravnalo du¬ 
žine 25—30 cm (linir), jedan kutomjer (po mogućnosti od prozirne mase), 
do dva mala trokuta, jedna obična olovka, 2—4 olovke u boji, guma za 
brisanje, i posebna spravica za mjerenje krivih linija na karti (napr. toka 
neke rijeke, šumske staze i t. d.) a, zove se kurvimetar. 

Topografsku kartu dobro je pažljivo nalijepiti na platno, jer će tako 
ostati dulje sačuvana, a pored toga još ju je zgodno staviti u etui od 
celuloida, da se može nesmetano koristiti i kad pada kiša. 


Kompas 

Pomoću kompasa nepogrešivo se određuju strane svijeta. Kompas 
se sastoji iz kutije u kojoj se nalazi ruža koanpasa ili vjetrulja. To je is¬ 
crtani krug iznad kojeg se okreće magnetska igla. On je podijeljen ili 
na 360° ili na 6.400 hiljaditih. Magnetska igla ima jedan bijeli i jedan 
plavi krak. Plavi krak pokazuje smjer sjevera. Magnetska' igla može se 
pomoću male polužice ukočiti. Kompasom se ovako određuje pravac 
sjever-jug: magnetsku iglu treba otkočiti da bude slobodna, kompas se 
drži u desnoj ruci približno vodoravno, treba čekati da se igla umiri i 
onda pokazuje pravac sjever-jug. 

Orijentacija topografske karte pomoću kompasa 

Kompas se postavi na kartu tako da mu se linija sjever-jug poklapa 
desnom ili lijevom vertikalnom linijom karte (alko kartu postavimo 
pravilno) tako da nam njezin gornji rub, to jest ono mjesto gdje je nat¬ 
pis karte, bude normalno pred nama da ga možemo čitati. Ako je kom¬ 
pas okrugao, linija sjever-jug je ona koja spaja oznake S-J ili N-S (na 
stranim kompasima) na ruži kompasa. Ako je busola kvadratna ili ima bar 

dva prava ugla onda se ona postavi sa svojom ravnom ivicom uz jedan 
od vertikalnih rubova karte a njoj paralelna linija na ruži kompasa je 
pravac sjever—jug. 



Sjcvep 




Kad je kompas ovako postavljen, karta se mora zajedno sa kompasom 
okretati lagano sve dok plavi krak igle ne pokrije oznaku N (sjever) na 
kompasu. Sada su paralelni ovi pravci: istočna ili zapadna ivica karte, 
pravac sjever—jug na ruži kompasa, te pravac sjever—jug koji poka¬ 
zuje magnetska igla. Sada je karta orijentirana i stoji pred nama točno 
tako, kao i teren u prirodi u odnosu na nas. 

Kretanje po azimutu 

Azimut nekog predmeta koji je na zemlji (drvo, kuća, fabrički dimr 
njak) gledan sa jedne stajne točke, jest onaj horizontalni ugao čiji je je¬ 
dan krak upravljen na sjever a drugi krak na taj predmet. Taj se azimut 
izmjeri pomoću kompasa. Zadatak je na pr. da iz točke na kojoj stojimo 
izmjerimo azimut na toranj crkve. Kompas se uzme u desnu ruku i okrene 
tako, da mu pravac koji pokazuje strelica u dnu kampasa bude okrenut 
točno na toranj crkve koji ujedno nanišanimo točno nišanom kompasa. 
Tada sasvim umirimo magnetsku iglu i okrenemo reckasti prsten sa 
podjelom na stupnjeve ili hiljadite tako da se njegova točka sa oznakom 
»0« poklapa točno sa vrhom magnetske igle koji pokazuje pravac 
sjevera. Kut između točke »0« i nišan jenog predmeta jest azimut toga 
predmeta (u ovom slučaju tornja crkve) i može se lako- očitati u stup¬ 
njevima ili hiljaditima. Na taj način ukoliko nam je poznat azimut ne~ 


koga predmeta ili mjesta, držeći se točno toga pravca kretanja to jest 
pravca očitanog u stupnjevima ili hiljaditima stići ćemo do njega i u 
magli, gustoj šumi i t. d. a također i noću, samo nam mora biti poznata 
otprilike daljina da ga slučajno ne bi u najvećoj blizini mimoišli. Azimut 
se može prenijeti L na kartu kao i sa karte na zemljište. 



Kako naći sjever—jug pomoću sata i sunca 

U određeni sat u danu sunce stoji uvijek u određenom pravcu. Naš 
sat treba da ide točno po srednje evropskom vremenu. Metoda je slije¬ 
deća: postavimo sat vodoravno i okrenimo ga tako da njegova mala 




kazaljka bude okrenuta u smjeru sunca i to tako da se točno pokriva 
sa svojom vlastitom sjenom. Kut između male kazaljke i brojke 12 ra¬ 
spolovimo i ta linija, koja prepolavlja taj kut, pokazuje točno pravac 

juga. To vrijedi za vrijeme od 6 sati u jutro do 6 sati popodne. Također 
pomoću sata i sunca može se odrediti pravac istoka i juga i zapada kao 
i njihovih međupravaca na ovaj način: ako se u pravilu uzmje u gru- 


3UG 



bome da samce izlazi u 6 sati tada je ono u to vrijeme na istoku. U 9 
sati nalazi se na jugoistoku u 12 na jugu, u 15 sati nalazi se na jugo¬ 
zapadu a u 18 na zapadu. 


Orijentacija pomoću polarne zvijezde (sjevernjače) 


sjevemjaču lako pronašlo, prvo treba da se pronađu velika kola ili Ve¬ 
liki Medvjed. Tada od zadnje dvije zvijezde u njegovim kolima povučemo 
prema gore zamišljenu liniju i razdijelimo ju na 5 jednakih dužina 
(razmaka koji te dvije zvijezde dijeli jednu od druge) i na kraju petog 
razdjela bit će sjajna zvijezda sjevemjaoa. 

Orijentacija po drugim prirodnim, znacima 

P o moću mravinjaka. Poznato je da veliki šumski mravi 
grade svoje mravinjake uvijek tako da su sa sjeverne strane zaštićeni 
nekim drvom ili panj em. To znači linija koja spaja vrh mravinjaka i 
drvo ili panj iza njega otprilike je linija sjever—jug. Mravinjak se 
nalazi na južnoj strani drveta. 



Pomoću godova n a panju. Na lijepo odrezanom panju se 
jasno vide godovi drva. No uvijek su na jednoj strani širi a na drugoj 
gušće stisnuti jedan do drugoga. Strana na kojoj su godovi najširi je 
okrenuta prema jugu dok je strana na kojoj su.godovi najgušći okrenuta 
prema sjeveru. 

Pomoću mahovine. U našim krajevima najviše oborina do¬ 
lazi sa sjevera. Zato se i na velikoj većini drveća mahovina najradije 
prihvata sa sjeverne strane. Naravno da to nije sasvim sigurno, ali u 
grubome jest. 

U planinama snijeg uvijek brže kopni i brže ga nestaje na južnim 
obroncima, a duže se zadržava na sjevernoj strani. Katoličke crkve okre¬ 
nute su u velikoj većini tako da im je ulaz sa istočne strane a glavni 
oltar na zapadu. Kod pravoslavnih je obrnuto. Također su grobovi po¬ 
stavljeni tako, da se križ nalazi na zapadnoj strani groba. 

SIGNALIZACIJA 


Najvažnije vrste signalizacije su: morzeom i semaforom. 

Morzeovom azbukom može se signalizirati na mnogo na¬ 
čina, budući da je sistemi vrlo jednostavan. Slova su sastavljena .iz razli¬ 
čitog broja i međusobnog položaja crtica i točki i dadu se prenositi 
telegramom, radiiom, svijetlom, zviždaljkom, heliografom (sprava za da¬ 
nju signalizaciju sastavljena od nekoliko zrcala koja koriste sunčevu 

C 

40 - 

TOČKA • ••* 

ZAREZ 

UPITNIK 

POGREŠNO . 

POVLAKA - 


svijetlost za prenos znakova), zastavicama, a u slučaju nužde i dimom. 
Poznato je da u slučaju nevolje u planinama i pustinjama 3 traka dima 
od 3 nedaleke vatre postavljene u ravnoj liniji znače-poziv u pomoć.. 
Noću to isto znače 3 vatre. 

Signalizacija zastavicama — morzeom. Signalizira se 
jednom ili dvjema zastavicama. Ako se koristi jedna zastavica, crta se 
označava dugom osmicom u smjeru od uzdignute desne ruke sa zas lag¬ 
vićem koso gore-van, prema lijevo-dolje-unutra. Točku se daje zastavi¬ 
com opisanom osmicom u ravnini iznad glave. Znak na poziv na govor 
je neprekidno davanje crte i točke u trajanju od jedne minute t. j. dok 
se suprotna strana, na isti način ne-odazove, što znači da prihvaća. Po¬ 
četni stav za davanje je uzdignuta zastavica desno-gorer-van. Kraj da¬ 
vanja jednog slova je jedan opisani čeoni krug zastavicom. Kraj riječi 
dva kruga, a kraj govora tri kruga. 

Ako se signalizira morzeom dvjema zastavicama, početni je 
stav za davanje s obje zastavice ukrštene ispred tijela dolje. Iza toga se 
obje ruke dovedu u stav odručenja tako da dršci zastavica budu vodo¬ 




ravni i zastavice mirno vise. Crta se označava povlačenjem obje zastavice 
prema dolje (da bude lakše opisanom osmicom) i vraćanjem zastavica u 
vodoravni položaj. Točka se označava na isti način samo sa jednom za¬ 
stavicom dok druga miruje u odručenju. 

Poziv na govor je davanje crte i točke u trajanju dok suprotna stra¬ 
na na isti način ne odgovori da su spremni. Završeno slovo označi se jed¬ 
nim čeonim krugom s obe zastavice, svršetak riječi sa dva, a svršetak 
govora sa tri čeona kruga. Ako suprotna strana nije razumjela, ona za¬ 
stavicom maše iznad glave, pa strana koja daje mora ponoviti riječ. 

Signalizacija zastavicama semaforom. Signalizira 
se dvjema zastavicamla raznim položajima ruku, a svaki položaj -ozna¬ 
čava jedno slovo. Kod davanja i primanja rade obično po dvoje. Dok 
jedan signalizira, drugi koji stoji blizu njega govori polako riječi a na¬ 
pose slova koja treba prenijeti. Kod primanja jedan hvata pojedina 
slova i riječi dok ih drugi zapisuje. 

Zastavice za signalizaciju. Najbolje ih je načiniti od 
platna, bojadisanog jarkim i jasnim bojama (na pr. crveno-žute-, bijelo- 
crvene, žuto-bijele i t. d.) da budu lako uočljive kod signaliziranja. Za¬ 



stavice možemo načiniti sami. Dimenzije su 40 cm X 40 cm, a dužina 
drška 60—70 cm. Za jedan do dva para zastavica načini se futrola od 
jačeg platna ili kože sa zatvaračem. 

Pozadinu onoga koji signalizira treba odabrati tako, da on bude 
jasno vidljiv iz daljine;. Najbolje se postaviti tako, da iza onoga koji sig¬ 
nalizira nema nikakvih predmeta ni šume (vrh brijega, signalna stanica, 
proplanak). 


DUŽNOSTI RUKOVODSTVA LOGORA 

U ovom poglavlju bit će obrađena samo logorska administracija i 
dužnosti članova uprave, odnosno rukovodstva logora. 

Starješina logora je zastupnik logora pred državnim orga¬ 
nima, javnošću i trećim osobama izvan logora. Njegova je dužnost da 
pored vođe logora nadzire administraciju, materijalno i financijsko poslo¬ 
vanje u logoru i da u tu svrhu, povremeno pregledava tajništvo, blagajnu 
i ekonomat, Starješina rješava odgojne probleme koji bi se u logoru poja¬ 
vili. Starješina logora je obično lice iz redova nastavno-p rasvjetnog kadra 
ili neko od roditelja učesnika'. 

Vođa logora je 1 organizacioni i tehnički rukovodilac cjelokup¬ 
nog života i rada u logoru. On se brine za izradu osnovne logorske doku¬ 
mentacije, za održavanje programa i dnevnoga reda. Vođa logora vodi 
stalni nadzor nad radom svih ostalih članova uprave (osim starješine) 
upozorava ih na eventualne propuste, raspoređuje službe u logoru,, 
rješava manje sporove i izriče mjere protiv narušilaca reda i discipline 
u logoru. Vođu u slučaju spriječenosti zamjenjuje i u radu mu pomaže 
njegov zamjenik. Njemu treba prepustiti da povremeno i sam vrši poslove 
vođe logora. 

Tajnik ili sekretar vodi cjelokupnu logorsku administraciju. 
Osnova logorske administracije je logorska knjiga ili dnevnik logora. 
Pored logorske knjige tajnik vodi sve ostalo dopisivanje izrađuje pismene 
otpravke i objave, čuva primljene dopise i ostale isprave i sastavlja 
izvještaj. Ako nema drugog blagajnika, on vodi logorsku blagajnu i čuva 
novac. On je računopolagač pred logorskim rukovodstvom, a logorsko 
rukovodstvo pred organizatorom logorovanja (Savjet za prosvjetu, Savjet 
Saveza pionira, N. O. općine, društvo »Naša djeca«, škola). Tajnik odgo¬ 
vara i brine se za urednu prijavu svih učesnika logora D. O. Z.-u i mje¬ 
snim vlastima. " * 

Ekonom se brine i odgovara za logorsku opremu i alat, za na¬ 
bavku i dopremu, namirnica, i drugih potreba za logor i za sastavljanje 
i izvršenje jelovnika (u zajednici sa šefom kuhinje). Ekonom je odgo¬ 
voran da se cjelokupna logorska oprema za trajanja logorovanja održava 
u dobrom stanju i da se po završetku logora upakuje i otpremli u maga¬ 
zin ili se; vrati vlasniku. 

Sef kuhinje nadzire cjelokupan rad u kuhinji. U tome cilju 
surađuje s ekonomom kod pribavljanja kuhinjske opreme, kod izrade 



jelovnika i kod nabavljanja namirnica. U svrhu kontrole ishrane uče¬ 
snika logora šef kuhinje dužan je voditi posebnu evidenciju, u koju će 
svakodnevno upisivati količinu hrane utrošene za sve i u prosjeku po 
jednom učesniku logora, kao i kaloričnu vrijednost utrošene hrane po 
učesniku. Sef kuhinje u pravilu ne vrši tehničke poslove pri samom 
kuhanju. Dužnost je dežurne desetine da organizira i provodi sve teh¬ 
ničke poslove u kuhinji, te da zato traži savjete, upute i pomoć šefa 
kuhinje. 

Higijeničar se brine za zdravstvenu sigurnost svih učesnika 
logora i pruža im prvu pomoć kod nezgoda i oboljenja (ako se na logoru 
ne nalazi koje stručno lice liječnik, medic. sestra). Naročita je dužnost 
i briga higijeničara da logorska apoteka bude opremljena s dovoljno 
lijekova i sanitarnog materijala, u razmjeru s trajanjem i brojem uče¬ 
snika, logora. Higijeničar je dužan brinuti se za održavanje čistoće u 
logoru i njegovoj okolini, za održavanje higijene u šatorima, kuhinji, 
magazinima, izvoru, latrini i na mjestima određenima za pranje i kupanje. 
Sve ustanovljene nepravilnosti mora odmah javiti vođi logora i tražiti 
njegovu intervenciju. 

Dežurna desetina. — Vođa logora utvrđuje red po kojem će 
logorske desetine vršiti službu. Desetina koja vrši službu zove se de¬ 
žurna desetina, a njen vođa je vođa dežurne desetine. Dežurstvo dežurne 
desetine traje u pravilu 24- sata. Smjena dežurstva vrši se redovno oko 
16 sati, tako da ranija dežurna desetina može novoj dežurnoj desetini u 
redu predati pored ostalog i kuhinju uređenu, spremljenu i s očišćenim 
posuđem nakon ručka. No smjena dežurstva može se utvrditi u drugo 
doba ako je zgodnije. Odluku o tome donosi rukovodstvo logora. 

Smjenu dežurstva vrše vođe dežurnih desetina pred vođom logora. 
Dežurna desetina vrši za vrijeme dežurstva u pravilu sve službe u 
logoru, čuvanje i održavanje reda i čistoće, magazinsku službu, dopremu 
namirnica, otpremu i dostavu pošte, kuhanje, dopremu vode i drva za 
kuhinju, pranje kuhinjskog posuđa, pripremu drva za logorsku vatru 
kao i sve druge i potrebne poslove u logoru. Pored toga dežurna desetina 
daje; i noćnu stražu (ali to može biti i drugačije uređeno). Vođa dežurne 
desetine odgovoran je za izvršenje svih zadataka dežurne desetine. 

Još neke upute i napomene. Sječa drva u šumi dozvoljena 
je jedino pri izričitom ovlaštenju vođe logora, a na temelju dozvole vla¬ 
snika ili organa upravljanja. Oštećivanje bilja i lov zabranjeni su. 

Popravne mjere koje se m(ogu primijeniti protiv učesnika logora su 
ove: 1) opomena vođe logora, 2) ukor starješine logora pred strojem, 
3) isključenje s rada i izleta, iz igre i zabave. Zabranjena je primjena 
prekomjernog rada, prekoredne službe ili uskrata hrane kao popravna 
mjera. 

Učesnika logora koji stalno narušava red i disciplinu unatoč uza¬ 
stopnim, opomenama može logorsko rukovodstvo udaljiti s logora i poslati 
ga kući. Ako je udaljeni član mlađi od 14 godina, otprema se kući s pra¬ 
tiocem. O udaljenosti i razlozima izvještavaju se odmah roditelji udalje¬ 
nog člana. 



KUHANJE — JELOVNIK 


Kalorične vrijednosti namirnica 

Evo spiska namirnica neophodnih na logorovanju. Uz svaku namir¬ 
nicu označena je njena kalorijska vrijednost u 100 gr. 


Brašno fino 

342.90 

kakao 

313.6 

kukuruzno brašno 

336.35 

sir 

91.3 

makaroni 

338.80 

čokolada 

444.95 

riža 

342.90 

grah 

89.79 

kruh crni 

228.10 

kelj 

13.12 

mast 

892.8 

celer 

18.45 

ulje 

892.8 

krastavci 

9.02 

jaja — 2 jaja — 100 gr 

166,13 

mirkva 

16.40 

margarin 

790.5 

rajčica 

11.80 

govedina 

153.80 

mahune 

9.43 

teletina 

126.45 

salata 

11.07 

janjetina 

232.85 

gljive 

24.60 

svinjetina 

685.85 

grašak 

62.73 

salama 

531.80 

krumpir 

74.21 

slanina ✓ 

685.85 

jabuke 

31.57 

mlijeko u prahu sa vodom 


kruške 

24.11 

100 gr. 

64.12 

kaj sije 

18.86 

šećer 

401.80 

šljive 

36.9 


Osim navedenih namirnica u logorskoj kuhinji treba još i sol, crvena 
paprika te razni začini. Često će trebati i zamjenica za crnu kavu kavo- 
vina. Za 20 osoba trebat će dnevno za doručak 250 grama zamjenice 
za crnu kavu. Trebat će i ocat za salatu. Naravno, ne može se zamisliti 
bez luka. Dobro je imati konzerviranu rajčicu. 

Logorski jelovnik 


1. Doručak. Bijela kava 

kruh i salama 

Ručak. Govedski gulaš 
Večera. Makaroni na prženoj 
slanini 

Salata od rajčica 

5. Doručak. Kava, sendvič sa si¬ 
rom i salama 

Ručak. Varivo od kelja sa 
i kuhanom fslaninofm 

ili kobasicama 

Večera. Drobljenac sa dže¬ 
mom (šmarn) 

2. Doručak. Kakao, kruh i mar¬ 
garin 

Ručak. Zelje sa rajčicom i 
kuhanom svinjeti¬ 

nom 

Večera. Palačinke sa džemom 

6. Doručak. Kakao, kruh i marga¬ 
rin 

Ručak. Govedska juha,, go¬ 
vedina u sosu od raj¬ 
čica, pire krumpir 
Večera. Sendviči i čaj 

3. Doručak. Bijela kava, kruh i 
sir 

Ručak. Varivo od mahuna i 
pirjana govedina 
Večera. Riža na mlijeku 

7. Doručak. Kava, kruh i džem. 
Ručaki. Janjejći paprikaš, sa¬ 
lata od krastavaca 
Večera. Jaja na slanini, sir i 
čaj 

4. Doručak. Kakao, kruh i džem 
Ručak. Teleći paprikaš s re¬ 
zancima, salata 

Večera. Sataraš 

8. Doručak. Kakao, kruh i sala¬ 
ma 

Ručak. Varivo od graha s ku¬ 
hanom govedinom] 
Večera. Krompir gulaš 


Jelovnik se sastavlja prema želji i mogućnostima; može, razumije se, 
biti dru'klčiji od gore navedenog primjera. 

Nekoliko logorskih recepata za kuhanje. Recepti 
su predviđeni za 20 osoba. 

Crna kava. Za 20 osoba uzet ćemo 5 1. vode i pristaviti. Dok je 
još voda hladna usuti 250 gr. zamjjenice za crnu kavu. Mora se prokuhati 
dok pjena ne nestane. 

Kakao na ml ii jek u. Uzme se 10 1 mlijeka, pristavi i kad za¬ 
kipi doda se 40 žličica fcakaoa smješanog sa šećerom u kašu i malo pro¬ 
kuha. Kasnije se doda još šećera po volji. 

Mlijeko od mliječnog praška. Na jedan dio mliječnog 
praška uzima se 4 dijela vode. Na 5 1 vode uzeti 1,25 1 mliječnog praška. 
Mliječni prašak se najprije miješa u kašu sa toliko hladne vode, da bu¬ 
de gusta kaša i da se dade dobro izmješati. Zatim se kaša ulije u hladnu 
vodu i kuha tako da vrije uz neprestano mješanje 5 minula. 


Riža na mlijeku. Kad 5 1. zašećerenog mlijeka zakipi, usipati 
75 dkg očišćene i oprane riže. Staviti 25 dkg šećera. Kuhati treba dok 
riža ne postane miekana. Vatra mora biti lagana i smjesu treba stalno 
miješati. 

Govedski gulaš. 35 dkg masti, 80 dkg luka, crvena paprica, 
5 kg govedine, 5 dkg brašna, sol i voda. U masti se isprži na ploške rezani 
luk (svijetlo žuto), pa onda dodamo na kocke rezanu i opranu govedinu, 
solimo i pirjamo pokriveno. Kad sok postane bistar, dodamo brašno, 
dolijemo vodom i pirjamo dok ne postane meso mekano. 

Zelje sa rajčicom i svinjetinom. Zelje še reže na re¬ 
zance i opere. Zatim se stavi u slanu vodu sa malo octa kuhati. Kad 
je mekano, stavimo u njeg zapršku i rajčicu i pustimo malo prokuhati. 
Svinjetina se stavi sa zeljem istovremeno kuhati. 

Zaprška. 20 dkg masti ugrijati, staviti gore 15 dkg brašna. Kad 
je brašno svijetlo smeđe, zalije se hladnom vodom i doda u varivo. U 
zapršku dodamo i sitno sjeckani luk da malo zažuti. Za varivo od zelja 
potrebno je 5 kg zelja, 20 dkg masti, 15 dkg brašna, 10 dkg luka, 40 dkg 
rajčice (konzervirane). 

Maka roni. 2,5 kg makarona skuhati u 10 1 vrele vode (slane). 
Kuhati 15—20 min. Procijediti i isprati i staviti na mast. 

Palačinke. 60 dkg brašna 5 kom. jaja, 1 1. i četvrt mlijeka, 
malo soli, 30 dkg masti, marmelada i šećer. U jaja dodaje se naizmjence 
brašno i mlijeko. Tijesto se soli. U tavi se ugrije malo masti i kuti jačom 
ulijemo tijesto, da dno tave' bude tanko prekriveno tijestom. Peče se s 
jedne i s druge strane. 

Varivo od mahuna. 5 kg mahuna kuha se u slanoj vodi dok 
ne postanu mekane. Onda se doda zaprška po uputi. 

Pirjana govedina. 4 kg govedskih odrezaka stave se na mast 
(20 dkg) i prženi luk pa se pirja dolijevajući uvijek pomalo vode da ne 
prigori. Odresci se moraju prethodno s jedne strane istući, posoliti i po- 
brašniti. Pirjaju se dok ne budu mekani. 

Teleći paprika š. Kao kod govedskog gulaša. 

Sataraš. Luk se pirja na masti dok se ne smekša. Zatim; se doda 
svježa paprika rezana na rezance, rezana rajčica oprana riža i posoli se. 
2 kg riže, 4 kg zelene paprike, 3 kg zrele rajčice, 40 dkg luka, 30 dkg 
masti. 

Varivo od kelja. 6 kg kelja kuhati u vreloj vodi 5 min. Oci¬ 
jediti i staviti ga u drugu toplu vodu kuhati dok je mekan. Krumpir 
kuhati posebno' u slanoj vodi. Kad je sve mekano, smjesa se krumpir i 
kelj i začine zaprškom. Krompira staviti oko 2,5 kg i rezati ga na kocke. 

Drobljenje (šmarn). 4,5 1 mlijeka, jedan i četvrt 1 griza, 
8 jaja, 20 dkg šećera, 30 dkg masti, malo soli. U mlijeko se umiješaju 
žutanjci, šećer, krupica i sve se pusti stajati 2 sata (poklopiti). Onda se 
dobro izmješa i stavi u posudu na vruću mast. Kad je na donjoj strani 

pečeno, okVene se i kad se sasvim ispeče drobi se na komadiće i još 
dopeče. Servira se sa džemom. 

Govedska juha. 6, 5 1 vode, 5 kg govedine za juhu, 10 dkg 
luka, 20 dkg mrkve, 10 dkg celera, 20 dkg peršina. Meso i kosti stave se 
u slanu, mlaku vodu kuhati. Doda se oprano i očišćeno zelenje kad 
voda zavrije. Kuha se đva-tri sata. Meso se servira sa umakom od 
rajčice. 

^ os od majčice. 40 dkg konz. rajčice, 5 dkg luka, 15 dkg masti, 
15 dkg brašna 10 dkg šećera, voda, sol. Napravi se zaprška. U nju se 
doda rajčica. Zalije se vodom. Ne smije biti prerijetko. 

Var ivo od graha. 3 kg graha kuhati u slanoj vodi, dok ne bu¬ 
de mekan. Dodati zapršku. Uveče grah namočiti, da do jutra nabubri i 
brže se skuha. 

krumpir gulaš. 8 kg krumpira, 60 dkg luka, crvena paprika, 
60 dkg masti. Mast se zagrije, doda se na ploške rezani Iiuk, i kad 
se smekša doda se na ploške, rezani krompir. Posoli se. Pirja se uz do¬ 
davanje vode. Gulaš ne smij ^ biti prerijedak. 

Žganei 5 1 vode, 5 žlica soli, 1,25 kg kukuruznog griza, 20 dkg 
masti, 30 dkg luka. U vrelu vodu lagano usipavati griz. Stalno miješati 
dok se ne skuha (20 min.) Ugrijati mast, popržiti luk, staviti na nj žgance. 


HIGIJENA LOGOROVANJA — SMOTRE 

Pravilo je: zdravlje učesnika logora nikako ne smije nebrigom, 
nemamošću i neznanjem doći u pitanje. 

V o d u za piće mora pregledati sanitarna inspekcija već prije logo¬ 
rovanja. Izvor treba da je lijepo ograđen i uređen. Ne smije se ostaviti 
nikakva mogućnost prilaska i napajanja stoke a ni umivanja ni pranja 
na izvoru. U slučaju nužde sumnjiva se voda prokuha, ohladi pa se onda 
pije. Voda se može i klorirati, a to se radi u suradnji sa stručnjacima. 
Vrlo je loša navika (osobito na. izletima) uzimati i piti vodu s nepoznatih 
izvora i sumnjivih potoka. 

Namirnice. U logorskom magazinu čuvaju se namirnice u san¬ 
ducima i limenim, posudama da bi se očuvale od vlage, prašine i šteto¬ 
čina. Ekonom vodi brigu o tome. Šator magazin mora biti u hladu, jer 
sunce brzo kvari mnoge namirnice. Sanduci i kutije stoje na povišenom 
mjestu, najbolje na policama od dasaka ili kamena. Za lako pokvarljive 
namirnice, kao što su mlijeko, meso i t. d., može se napraviti hladnjak / 
od limene posude koju se, dobro zatvorenu i privezanu za obalu, uroni 
u obližnji potok. 

Kuhinja. Treba da je uvijek čista i uredna. Za to se brine de¬ 
žurna desetina. Za suđe i porcije načine se police sa klinovima tako da 
nijedan komad suda ne stoji na zemlji već visi o klinu. Suđe i kotlovi 
peru se odmah poslije podijeljenog obroka. U tu svrhu u kuhinji ,se na¬ 
laze sapunski prašak i pijesak za čišćenje, kao i oštre četke i krpe za 
brisanje. Kod predaje dežurstva dežurne desetine kuhinja treba da blista. 
Vođa logora obavezno prisustvuje primopredaji. 

Stambeni šatori. Uređuju se, čiste i provjetravaju odmah 
poslije jutarnje gimnastike (prije umivanja). Slamarice ili ležajevi mo¬ 
raju se iznijeti napolje i pretresti, a deke dobro isprašiti i lične stvari 
složiti uredno. Krevet se slaže vojnički, jednostavno ali uredno. Kroz dan 
šatori ostaju otvoreni ii uređeni. Odmor poslije ručka najbolje je provesti 
negdje u hladu i za to je -potrebno uzeti samo deku. 

Lična higijena. Svaki učesnik logorovanja dužan je da u 
svojoj ličnoj opremi ima pribor za održavanje čistoće tijela. Sapun, ruč¬ 
nik, četkicu za zube i t. d. Naravno da je dužan da taj pribor svakoga 
dana i upotrebljava! Da bit se to postiglo, svako jutro prije podizanja 
zastave vrši se smotra cijeloga logora. Smotru vrši voda i tajnik koji 
sve vođine primjedbe bilježi u notes, kako bi ih se saopćilo svima, ako 

to bude potrebno. Na smotri se gleda na opći izgled i čistoću logorišta J 

kao i na svaki šator i svakog pojedinca. Može se ustanoviti i bodovanje j 

po šatorima za opće uređenje i čistoću momčadi šatora. Na kraju ili po¬ 
lovicom logorovanja vođa proglašuje rezultate natjecanja i pohvaljuje 
najbolje. j 

Latriine, Već prvoga dana logorovanja kopa se i gradi latrina. j 

Kraj nje treba da se nalazi posuđa s krečom ili klornim krečom za posi- | 

pavanje. Latrina se uvijek nasipa va zemljom. O čistoći i redu vodi brigu j 

dežurna desetina i dežurni u logoru. j 


PRVA POMOĆ | 

-Ubod oštrim predmetom. Prva pomoć sastaji se u tome, j 

da se ne dirajući ranu, očisti koža oko rane alkoholom, ili benzinom. 

Ranu posipati sulfanilamid praškom, za vit i. j 

Porezotina, Ne dirati ranu. Okolinu očistiti alkoholom ilii ben¬ 
zinom, staviti sterilni tamipon sa sulfanilamid praškom, čvrsto' zaviti. i 

Venozno krvarenje. Prepoznaje se po tamnoj krvi koja po¬ 
lagano ističe. Nakon što se očisti ololina rane, čvrsto se stegne mjesto 
ranjavanja sterilnim, tamponom. 

Arterijske krvarenje. Prepoznaje se po svijetlo crvenoj 
krvi, koja štrca u mlazu ritmički sa kucanjem srca. Kod ovog krvarenja 
treba se poslužiti Esmarkovim povezom, a ako ga nema trouglom mara¬ 
mom. Stegnuti treba između mjesth krvarenja i srca. Hitno k 'liječniku. 

(S vremena na vrijeme popuštati Esmarkov povez). 

Krvarenje kucavice na ruci. Stegnuti treba na sredini 
nadlaktice. Ruku dignuti u vis. 

Krvarenje kucavice n a nogama. Stegnuti treba na be¬ 
dru. Nogu dignuti u vis. Povez ne smije ostati (Esmarkov) dulje od 2 
sata na tijelu, a u razmacima od 2 minute popuštati povez_ da krv može 
donekle cirkulirati. Odmah transportirati k liječniku. 

Prelom kostiju. Slomljeni ud staviti u udlage. Ako ih ne- j 

marno poslužimo se raznim predmetima kao daščicama, štapovima, ma- 1 

ramama. Važno je slomljeni ud učiniti nepomičnim kako ne bi došlo do 
većih povreda. Slomljeni ud vezati čvrsto uz neki ravan predmet, zavo¬ 
jima ili maramama. Transportirati k liječniku. | 

O p e k 1 i n e. Na opekotine staviti hladne obloge i deblju naslagu 
vazelina. Unesrećenom treba dati mnogo tekućine za piće (čaj, mlijeko). 

Kod opekotina težeg stepena hitno k liječniku. 

Utapljanje. Ako se netko utapa, najbolje je da mu se dobaci 
predmet za koji će se uhvatiti (duga motka, uže, grana) i s pomoću nje¬ 
ga izvući utopljenika. Ako pri ruci nema ništa takva treba skočiti u 
vodu (samo odlični plivači), utopljenika uhvatiti ispod lijevog pazuha, i 


položiti ga na svoja prsa (paziti se od utopljenikova hvatanja) i tako 
dovući na obalu. Onesviještenome utopljeniku istisnuti vodu iz pluća i 
želuca i dati umjetno disanje (ponekad traje uzastopce i nekoliko sati). 

Otrovanje gljivama. Otrovani ima glavobolju, povraća, 
pospan je, bulazni, zjenice su mu proširene, grlo suho. Unesrećenom dati 
mnogo tople vode sa, životinjskim ugljenom za piće, po mogućnosti i crnu 
kavu. Hitno k liječniku. 

Otrovanje mesn om konzervom. Kod. ovog opasnog tro¬ 
vanja dolazi do klijenuti, osobito očnih mišića i mišića za disanje. Hitno 
k liječniku. Ne jesti konzerve sa nap-uhnutim izvinutim poklopcem jer 
se u njima stvaraju opasne bakterije. 

Nesvjestica. Onesvještenoga položiti na ležaj, glavu staviti ni¬ 
sko. Na čelo ii grudi stavljati hladne obloge. Kad se onesvješteni osvijesti, 
dati mu crne kave i vode za piće. 

Sunčanica. Bolesnika treba položiti u hlad sa glavom na po¬ 
dignutom uzglavlju. Dati mu hladne obloge, limunadu, čaj. Ležati treba 
cijeli dan u hladu i mraku. 

Ugriz zmije. Bolesnik ima vrtoglavicu, postane blijed, povra¬ 
ća, bilo mu je brzo i slabo. Hvata ga nesvjestica, u tijelu se javljaju 
grčevi, puls postaje nepravilan. Ugrizeni ud privežemo između mjesta 
ugriza i srca (da krv Slabije prilazi k srcu). Sa .steriliziranim nožem, pre¬ 
režemo ranu u obliku križa i zalijemo jakom rastopinom hipermangana. 
Ukoliko imamo serum, treba da ga dade samo stručno lice. Hitno k liječ¬ 
niku. Za vrijeme transporta unesrećenog što manje micati. 

Tetanus (zli grč). Ukoliko se dogodi da u ranu uđe zemlja 
osobito šumska crnica (ili prašina sa ceste na kojoj ima konjske nečisti), 
hitno k liječniku, jer je potrebno dati injekciju protiv tetanusa. U logor¬ 
skoj apoteci dobro je imati ampule tog seruma i injekcionu iglu, pa će 
liječnik, ako je u blizini, moći odmah pomoći. 

I OVO JE DOBRO Z^ATI 


RUŠENJE LOGORA — ODLAZAK KUCI 

Dva do tri dana prije odlaska kući uprava logora podmiruje sva 
svoja dugovanja i obaveze prema svima s ikojima je imala kakve ugovore 
ili poslove {vlasnik terena, šumar ja, trgovac, seljačka radna zadruga 
i t. d.). Svagdje je potrebno tražiti pismenu potvrdu o plaćenim računima. 
Prije odlaska obavještava se i N. O. općine o datumu odlaska, a također 
i roditelje učesnika o točnom vremenu dolaska. 

Demontiranje logora počinje jedan dan prije odlaska, rušenjem svih 
logorskih objekata osim šatora za stanovanje i jarbola. Logorska vrata, 
ograda, signalna stanica i drugo, sve se to može rastaviti i sav drveni 
materijal složiti u kamaru i ostaviti šumariji kao gorivo drvo. Od logor¬ 
ske opreme sortirati sve što nije na j neophodni je i to odmah zapakovati u 
sanduke. 

U jutro na dan odlaska treba pričekati dok se šatori potpuno isuše, 
pa ih onda srušiti, očistiti od zemlje i lišća ii pažljivo spakovati. Loše 
složen šator se vrlo rado prilikom transporta odveže i lako se izgubi. 
Lična oprema se spakovana odnese na jedan kraj livade i tu ne smeta¬ 
jući čeka do odlaska. Kad je čitava logorska oprema spakovana, jedna 
grupa odlazi da zatrpa latrinu. Svi ostali obilaze čitavi teren i pokupe 
razne otpatke papir, kutije od konzerva i t. d. Nakon odlaska livada mora 
biti potpuno čista kao što je bila kod dolaska na logorište. Zatrpati se 
moraju i šatorski jarčići i ognjište u kuhinji. Kad je sve završeno slijedi 
svečano posljednje spuštanje zastave i obaranje jarbola. Time je logo¬ 
rovanje završeno. 

Odlazak, transport opreme i putovanja kući organizira se na isti 
način kao i dolazak. Po dolasku kući valja cijelu opremu odmah magazL- 
nirati na suho i sigurno mjesto (ne na pod, u podrum), da bude spremna 
za drugu godinu. 


KOLICA ZA TRANSPORT OPREME 

Za potrebe prevoženja grupne opreme, namirnica 'ili čega drugog na 
logorište, mogu se: dati načiniti laka kolica na bicikl kotačima i rudom 
za vučenje. To je u stvari jednostavna mrežasta košara od žice sa okvi¬ 
rom od lakih željeznih cijevi koja se montira na jaču osovinu sa amor¬ 
tizerima na pera, i bicikl-kotačima. 



SPAVAĆA VREĆA 

Načini se od lakog ali čvrstog i gustog materijala, kao što je balon- 
ska svila, lakše laneno platno, nylon ili si. Prema priloženom crtežu 
iskroji se oblik vreće i sašije na vanjskim rubovima. Nakon toga napuni 
se gušćim pahuljicama jer su lake a vrlo tople (ali u pomanjkanju pa¬ 
huljica može poslužiti i obično perje, samo što su te vreće nešto teže) 
i prošije se uzduž i poprijeko na male kvadrate veličine 15—20 cm. Spa- 




vaća vreća se upotrebljava u šatorima sa gumiranim dnom ili na polj¬ 
skom krevetu. Vrlo je praktična jer nije potrebno nositi nekoliko pokri¬ 
vača a kad se potpuno zatvori (zatvara se patent zatvaračem ili s dug¬ 
madi ili se »žnira«) štiti dobro i od velikih hladnoća. U našoj se sport¬ 
skoj industriji već izrađuju odlične spavaće vreće. 

ŠATORSKO KRILO 


Na izletima, bivacima i pohodima gdje se dugo pješaci i sva oprema 
nosi, prednost pred šatorom imade šatorsko krilo. To je 'kvadrat ili para- 
lelogram načinjen od šatorskoga platna, na uglovima i na još nekoliko 
mjesta pojačan kvadra ticima od platna i snabdijeven metalnim koluti¬ 



ćima za. vezanje. Ako su šatorska krila predviđena i sašivena zato da se 
zajedno spajaju i iz njih može konstruirati i zatvoreni šator, tada ona 
imaju na rubovima dugmad za kopčanje. 

Satorsko krilo može svatko sam načiniti. Uzme se lakše šatorske 
platno i sašije u kvadrat sa stranicom od dva do dva i pol metra. S kra¬ 



jeva se dobro zarubi a na uglove se sašiju pojačanja od platna 10—15 
. . kv. cm i na njih se (kod majstora kožara-torbičara) montiraju metalni 
kolutići za vezanje-konopaca. Vrlo praktične dimenzije šatorskog krila 
su 2.5 X 3 m. S tom veličinom, moguće je konstruirati sasvim dobro 
zaklonište od kiše a uz pomoć nešto okrajaka (dasaka) ili oblica, i dobar 
šator za duže logorovanje 1 . 



NOĆNA STRAŽA 


Potreba za čuvanjem logora noću, ovisi o kraju u kome se logoruje. 
U većini slučajeva može se- biti i bez noćne straže. Vrijeme stražarenja 
se može razdijeliti po dva sata na smjenu, a od ponoći do četiri sata u 
jutro, po jedan sat ili jedan sat i pol, jer je to vrijeme kad se noćne 
straže najteže probdiju. Na smjeni su obično dvojica stražara. Stražari 
trebaju imati baterijske raflektor-lampe i sat po kome se smjenjuju. 
Te se stvari prenose iz smjene u smjenu. Sat po korn se stražari smje- 

njuju mora biti točan i nitko ga od stražara ne smije pomicati, a odlično 
je ako postoji posebni) logorski sat u zatvorenoj kutiji sa staklenim pro- 
zorčićem. Takva se kutija sa satom objesi o jarbol ili koje drugo vidno 
mjesto. Uputno je da se u grupnoj oipremi nalaze i dvije nepromočive 
kišne kabanice za stražare. 

Dužnost strazara je, da čuvaju magazine sa hranom, od noćnih živo¬ 
tinja, pasa lutalica a tokođer i od loših ljudi. Straža se brine i zato da 
tko u šatoru ne ostane nepokriven i ne prehladi se. Noćna straža treba 
da je 1 tiha, obazriva i savjesna. Smjena se obavlja u najvećoj tišini a ne 
s galamom i svađama. Ukoliko su noći hladne stražari mogu imati i ma¬ 
nju vatricu, koja ih grije i ujedno rasvjetljava logorište. Dobro je da 
je o jaibrol obješen jači fenjer da bude logorište stalno osvjetljeno. 


DISCIPLINA NA LOGOROVANJU 

Zajedničko logorovanje donosi i različite dužnosti. Dužnost prema 
zajednici treba da poštuje svaki njen član, a ona treba da poštuje prava 
svakoga pojedinca. Dužnosti se ne smijumsjećati kao težak teret već ih 
treba izvršavati brzo i s voljom, jer svako pridonosi svoj dio da bi orga¬ 
nizam, zajednice mogao normalno funkcionirati. Ne oštra i nametnuta 
disciplina, već samodisciplina i svijest o svojim dužnostima 'krči put u 
rješavanju i izvršavanju tih dužnosti. S druge strane, vođa treba da je 
dobar pedagog koji poznaje svoje dječake i djevojčice i ne nameće im 
svoju »svetu volju«, koja mora biti zakon već ih savjetuje, raspoređuje 
im dužnosti i poslove prema njihovim sposobnostima, mogućnostima i uz 
njihov pristanak i saradnju. Dobar vođa nije onaj koji sjedi i zapovi¬ 
jeda, već onaj koji vodi i pokazuje primjerom kako treba da se uradi 
neki posao-. U svome radu i ophođenju sa svojim dječacima vođa mora 
imati mnogo takta, razumijevanja i uzdržljivosti. Mnogo škode česta i 
nepotrebna kažnjavanja i isticanje vlasti. 

Kazna je posljednje sredstvo da se nekoga vrlo aljkavog dječaka 
prođrma i opameti. No i kazna može biti samo u obliku opomene vođe, 
ukora pred svima ostalima, zabrane sudjelovanja u igri, prisustvovanja 
logorskoj vatri a tek iza. svega pokušanog i kod opetovanih težih prestu¬ 
pa, slanje kući (s pratnjom). Potpuno su isključene kazne udvostručenim 
radom, dežurstvima ili oduzimanjem hrane. Naravno isključeno je i fi¬ 
zičko kažnjavanje. 

Važna je stvar u dobroj zajednici sloga sviju njenih članova. Ružno 
je vidjeti svađe i neslaganja pojedinaca, kad uvijek postoji neka mo- 
mogućnost da se eventualni spor riješi na miran i tih način kao što to doli¬ 
kuje kulturnim i razumnim ljudima. Na logorovanju treba da vlada vedar 
duh, složnost i uvijek dobro raspoloženje. 


LOGOROVANJE NA MORU 

Vrlo je privlačno, ugodno i lijepo. Kupanje, sunčanje, veslanje igre 
na vodi su glavni dio zanimanja i zabave. Znači, nitko ništa ne radi. Sve 
je kao u »Šlarafenlandu«. Ali nije tako. Ma kako izgledalo sve jedno¬ 
stavno i lako (toplo vrijeme 1 , šume nema mnogo i ne smije se sijeci, znači 
nema mnogo rada sjekirom, velike su vrućine, pa se mnogo i ugodno u 
hladu odmara i t. d.) isto* je toliko posla i brige kao i na šumskom logo¬ 
rovanju, čak ponekad i više. 

Šatori se na moru postavljaju u šum arak bora, masline, ili drugog 
drveća da se zaštite od sunca. Oblik logora t. j. postavljanja šatora, teško 
je tu odiabratii upravo prema vlastitoj želji jer je prostor redovito skučen 
i dobra mjesta za postavljanje šatora zavise od drveća i hladovine. No 
to neka ništa ne smeta. Prema prilikama na, terenu se postave šatori. 
Veoma je važno, odabrati mjesto, koje je zaštićeno' od jakih vjetrova. 
Nije bio rijedak slučaj, da je jaka bura odnijela šator čak u more ili je 
on završio negdje na granju obližnjeg drveća. Također treba izbjegavati) 
postavljanje šatora uz sam rub mora ili na golemi rtu. Nisu poželjne 
niti udubine, jarci, škrape i si. jer u slučaju jakih proloma oblaka se 
tu slijeva sva voda iz okoline. 

Tlo je na morskoj obali redovito kamenito ili pjeskoviito pa obični 
drveni kolčići tu ne pomažu ništa. Za kamenito tlo služe gvozdeni tanki 
kolčići slični alpinističkim klinovima. Takav se koleić zabije u žlijeb 
ili pukotinu u kamenu i tu odlično drži. U krajnjoj potrebi mogu poslu¬ 
žiti i veliki čavli (ekseri) od 15—20 cm dužine. Međutim odličan način 
natezanja i učvršćivanja šatorskih konopaca je iskorištavanje okolnog 
drveća, grana i grmova i vezivanje konopaca za njih. Također izvrsno 
služi i veliko i teško kamenje oko kojega se šatorski konopci omotaju i 
tako učvrste. U pjeskovitom tlu obični kolčići slabo drže, već su bolji 
nešto dulji kolčići, na koje se montira komad jačeg linija kao lopatica, jer 
veća ploština u pijesku bolje drži. Ako se konop veže za veći kamen, 
a tlo je pjeskovito iskopa se jama u pijesku i u nju se taj kamen zakopa. 

Za morsko logorovanje prikladniji su šatori svijetlih boja i bijeli, jer 
bolje odbijaju sunčane zrake. Također, bolji su šatori), koji imaju gumeno 
dno (ukoliko se ne posjeduju kreveti na sklapanje). Važna stvar na 
morskom logorovanju je provjetravanje šatora radi velikih vrućina. Na 
moru dobro dolaze i često su neophodni platneni kreveti na sklapanje 
ili zračni madraci, jer je nabavka okrajaka (dasaka) za krevete, i slame 
vrlo teška a često i nemoguća^ Za privremeni ležaj mogu poslužiti sa¬ 
kupljene suhe borove iglice. 

Kuhinja — kuhanje. Ako se kuha na poljskom ognjištu, 
tada se drva već unaprijed moraju kupiti i dovesti na logorište. Na moru 
suharaka nema, a strogo je zabranjena i svaka sječa šume. Ognjišta se 
sazidiaju od kamena podalje od suhog drveća i grana a teren se oko 
ognjišta očisti od suhe trave i borovih iglica da se ne zapali šuma. Mnogo 
brži, jeftiniji i praktičniji način kuhanja na moru, je kuhanje na kuha- 
lima na butan, petrolej ili benzin. Na plinsko kuhalo priključi se cije¬ 
vima dovod butana iz butanskih boca. Treba obratiti pažnju na mjesta 

spajanja, da ne bi plin negdje izlazio napolje što bi moglo imati neželjene 
posljedice. Butanska boca ni u kom slučaju ne smije^biti izložena suncu 
i velikoj vrućini jer postoji opasnost od eksplozije. Najbolje da se ona 
nalazi podalje od kuhinje na osamljenom, hladovitom mjestu, zaštiće¬ 
nom kakvom stijenom ili ukopana. Kod transporta boca treba biti na 
velikom oprezu, da se ne povrijedi zatvarač ili ventil. 

Kuhala na petrolej ili benzin su manja, jednoplamena ili na većim, 
kuhalima i dvoplamena. Obični jednoplameni primus (kuhalo) na petro¬ 
lej, je malen, vrlo praktičan i brz kod upotrebe (međutim ne preporuča 
se većoj grupi od 8—10 ljudi, jer se radi malog plamenika jelo u velikim 
posudama teško kuha). Takav se primus puni. običnim čistim petrolej em 
(petrolej se može profiltrirati kroz gazu ili vatu stavljenu u grlo trah- 
tura kroz koji se petrolej lijeva u rezervoar kuhala). Rezervoar treba na¬ 
puniti do polovine ili najviše do tričetvrtine njegove zapremane, jer ostali 
prostor mora ostati za »tlačeni zrak, koji se pumpom stlači u rezervoar. 
Kad je rezervoar pun, hermetski se zatvori a na žlijebasti okovratnik 
rasplinjača se nalije malo gorivog špirita, da zagrije rasplinjač i dižu pri- 
musa. Kad je rasplinjač dovoljno zagrijan primus se pumpom napuni 
zrakom i upali plamenik. Diza se čisti čistilicom samo kad je zagrijana^ 
Primus se gasi otvaranjem ventila na rezervoaru, ne glavnog otvora 
rezervoara. Kuhalo, koje je radi lošeg i nestručnog rukovanja zahvatio 
plamen, gasi se pokrivačima pijeskom i zemljom a nikako vodom. 

Kod jačeg vjetra plinska kuhala i primuse treba zaštititi limenim 
pločama od vjetra. U blizini kuhala ne smije stajati gorivo (petrolej^ 
benzin, boce s butanom) već gorivo mora imati svoje stalno mjesto u 
hladu i okruženo zemljom,. S takvim kuhalima treba da rukuju samo 
oniv koji su s njime upoznati. U svakom slučaju oprez kod rukovanja. 

Smještaj latrine. Poteškoća na morskomu logorovanju je 
smještaj latrine. Ako 1 je tlo pješčano, onda se jama iskopa u pijesku nešto 
dalje od mora. Ukoliko je tlo kamenito, tada se umjesto jame upotrebe 
limene bačve od benzina, petrolej a ili čega drugog. Bačva se smjesti u 
kakvu udubinu između kamenja i oko nje se od dasaka, lesonita ili 
platna načini zaklon. Na bačvi se montira pokretni okvir sa otvorom,, 
koji treba da je uvijek pokriven. U blizini mora stajati sud sa Mornaru 
vapnom za dezinfekciju i ono se dnevno ubacuje u bačvu. Bačve se 
prazne daleko od logorišta, naselja i puteva. Nikako ne na moru, jer 
ce more zagađuje. 


Šumski požar — dojava i pomoć kod gašenja 

Mala neopreznost i nemarnost u rukovanju s vatrom može uroditi 
teškim, gotovo katastrofalnim, posljedicama. Mnogi su to vidjeli samo na 
filmu^ili čitali na novinskim stupcima, kako šumski požar guta na deset¬ 
ke a često i mnogo više kvadratnih kilometara šume. Neprocjenjiva ma¬ 
terijalna šteta, gubitak stotina šumskih životinja, Često' ugroženi i ljud¬ 
ski životi i borba s plamenom, koji znade trajati danima pa i tjednima, 

I na kraju crna pustoš, (bijedno zgarište kud oko seže. A možda zbog 
nepopravljive lakoumnosti i neopreznosti pojedinaca. 

Da se to ne dogodi treba se pridržavati ovih nekoliko savjeta: 

1. Ugasiti logorsku i kuhinjsku vatru prije odlaska i nasuti na nju 
zemlje. 

2. Ne prenositi šumom zapaljeno ugljevlje s jednog mjesta na drugo 
■ radi paljenja druge vatre. 

3. Ne puši ti u. šumi, a svakako pažljivo ugasiti opušak ili odbačenu 
šibicu. 

4. Ne paliti vatre na mjestima oko kojih imade mnogo suhe trave 
nagorjelog drveća ili suhih grmova. I uopće ne paliti vatre koje¬ 
kuda. 

5. Oprez kod (rukovanja s lako zapaljivim tekućinama (benzin, špirit, 

petrolej i t. d.) ne nositi ih u staklenim bocama već u limenim 
dobro zatvorenim kantama. , , 

6. Ne ostavljati fenjer ili svijeću da gore bez kontrole u šatoru, a na¬ 
pose blizu šatorskog krova ili slamarice. 

No ukoliko se unatoč svega opreza desi da šuma plane i opazi se iz 
daljine šumski požar odmah treba učiniti slijedeće: 

1. Najhitnije obavijestiti najbližu stanicu Nar. milicije, ili šumariju, 
lugara, poštu, NO ili u krajnjem slučaju bilo koga tko može’ 
pomoći. Po mogućnosti treba donijeti ove podatke: točno' mjesto 
požara ili mjesto odakle se požar vidi, kakva je šuma na tom 
mjestu (stara ili mlada, rijetka ili gusta, crnogorica ili bjelogorica) 
ima li šumskih puteva ili cesta, da li je ; u blizini veća krčevina 
jezero ili rijeka. Također treba ustanoviti smjer vjetra. 

2. Kod manjeg šumskog požara treba odmah stupit ii u akciju gaše- 
nja požara. Tu je od male pomoći voda, budući da je redovito ima 
premalo (jedino ako stignu vatrogasci i koriste vodu iz rijeke, 
jezera i t. d,). 

Najjednostavnije sprave i pribor za gašenje šumskog požara su: boce 
sa umjetnom pjenom, (ako takvih ima) brentače za štrcanje vode, pleh- 
nate kante ii kablići, lopate pijuci, sjekire, šumske pile, čakije za ski¬ 
danje nagorjelih grana te zemlja i pijesak. No u pomanjkanju svega u 
krajnjoj nuždi mogu poslužiti i jače zelene grane za udaranje po zapa¬ 
ljenim mj estimia (trava, sitno žbunje). 

Oko mjesta vatre ako ju je nemoguće ugasiti u početku obara se 
još vatrom nezahvaćeno drveće i prekopa zemlja u obruču oko vatre u 
širini od nekoliko metara da se spriječi širenje požara. Također se zemlja 
baca na upaljenu travu i žbunje. Ako je u blizini vođa i pribor (kante, 
štrcaljke, burad) tada se to također koristi. Velike šumske požare 1 gasi 
mnogo stručnih vatrogasaca a često i vojska, budući da je tu potrebno 
vrlo mnogo ljudi za kopanje 1 zemilje i obaranje drveća, da se na krčevini 
vatra zaustavi. U svakom slučaju potreban je oprez kod gašenja. Nije 
dobro prilaziti preblizu zapaljenom drveću i ulaziti preduboko u šumu, 
koja je već okolo zahvaćena plamenom. 

Čuvanje prirode 

Priroda, koja čovjeka okružuje je veliko bogatstvo, koje treba znati 
cijeniti i čuvati. Nažalost njezine rezerve nisu neiscrpne, jer se broj ljudi 
neprestano povećava i životni prostor čovjeka malo pomalo guta sve 
više i više zelenih površina zemlje. Gdje su još nedavno stajali stogodi¬ 
šnji hrastovi i smreke, stoji tvornica — gdje su bile močvare i polja 
prolaze ceste... niču gradovi. Priroda se povlači. 

No čovjek dvadesetog stoljeća zna što za njega znači šuma i priroda 
uopće. Šuma je stavljena pod zaštitu države, i njezina se eksploatacija 
vrši samo pod stručnim 'rukovodstvom, dok su pojedini veliki šumski 
prostori proglašeni nacionalnim parkovima u kojima je potpuno isklju¬ 
čena svaka sječa drva i ubijanje životinja. U našoj zemlji imade već 
mnogo takvih područja. Neka od, najpoznatijih isu: područje Plitvičkih: 
jezera, Južni Velebit s kanjonom Velika Paklenioa, otok Mljet, zadnja 
evropska prašuma Peručica i mnoga druga područja. No bez obzira na to 
da li se boravi i logoru je na područjima nacionalnih parkova ili ne, pri¬ 
roda i šuma treba da se čuva svagdje. Nije ljubitelj cvijeća onaj koji ga 
kida, pa ga zatim, baca, pogotovo ako ne zna kakvo je to cvijeće — možda 
posljednji primjerci svoje vrste. Ne voli onaj životinje, tko ih bezobzirno 
ubija, bez obzira na njihovu dobu, na vrijeme kada imaju mlade ili su 
skotne. 

Nažalost, veoma je česta pojava nepotrebno i barbarsko 1 uništavanje 
raslinja. Mnogi izletnici i oni koji logoruju, ništa ne misleći uništavaju 
rijetko planinsko cvijeće, upropašćuju mladu šumu, a često se dešava da 
je stablo živoga drva iznakaženo urezivanjem svakakvih znakova i ini¬ 
cijala, kao i čitavih imena potpuno nesvjesnih pojedinaca. Stabla nisu 
za zabadanje noževa i udaranje, sjekirom i lijevo i desno bez ikakva osje¬ 
ćaja i odgovornosti. Onaj, tko boravi u prirodi, logoruje u njoj, i poznaje 
ju — zna da se drvo siječe samo* kad je uistinu potrebno i to u najvećem 
gustišu, one primjerke drva koji su loše izrasli, a nalaze se u neposrednoj 
blizini lijepo izraštenog drva, koje bi bolje napredovalo ako se ovo drugo 
posiječe. Treba potražiti i osušena a još stojeća stabla, pa ako treba, posi- 
ječi njih. Kad se već odluči za siječu pojedinog drva treba da ga se usiječe 
ili odreže pilom sasvim blizu zemlje (10—15 cm ili još niže). Naravno da 
za mjesto siječe i broj usiječenih komada treba biti u dogovoru sa na¬ 
dležnom šumarijom. 

Boravak u prirodi zahtijeva i to da ne ostavljamo iza sebe smetlište* 
Papiri, krhotine, stakla, prazne limenke od konzervi, kore od narandže 
i drugo, ne spada na livadu već se zakopa u jamu ili spali. Također se 


otpaci ne bacaju u obližnje jezero ili bistru riječicu iz koje možda i ljudi 
piju vodu. 

U šumu i planine nikako ne pristaje bezrazložna galama i nadviki¬ 
vanje. Nemojmo se natjecati u tome da plašimo divlje životinje našim 
ponašanjem. Kroz prirodu treba prolaziti tiho i mimo promatrati njezin 
prikriveni život, otvoriti oči za njezine tajne, voljeti je, čuvati i štititi 
i ostaviti svoj boravak u njoj bez traga, koji bi govorio o našoj bezobzir¬ 
nosti prema vječnoj i iskonskoj učiteljici, koja nam je dala, daje nam, 
i dat će nam sve što ima: svoje cvijeće, svoje životinje, šum svojih kro¬ 
šnji i svoje vječne zakone. 

NEKOLIKO PRIMJERA UREĐENJA LOGORSKIH OBJEKATA 

